open-index/open-wikipedia-markdown huggingface dataset:
മാർത്ത (സഞ്ചാരിപ്രാവ്)

വടക്കേ അമേരിക്കയിലെ കാടുകളിൽ കാണപ്പെട്ടിരുന്ന വംശനാശം സംഭവിച്ച സഞ്ചാരി പ്രാവിനത്തിലെ അവസാന  പക്ഷിയാണ് **മാർത്ത** (c.1885—സെപ്റ്റംബർ 1, 1914).  19 - ആം നൂറ്റാണ്ടിൽ ഇവയുടെ എണ്ണം ഏതാണ്ട് 500 കോടി ആയിരുന്നു. വടക്കെ അമേരിക്കയിലെ പക്ഷികളിൽ 40 ശതമാനത്തോളം സഞ്ചാരിപ്രാവുകളായിരുന്നു. മാംസത്തിനും തൂവലിനും വേണ്ടി വ്യാപകമായി വേട്ടയാടിതോടെയാണ് ഇവയുടെ എണ്ണം ക്രമാതീതമായി കുറഞ്ഞത്. മാർത്ത എന്ന പേരിൽ അറിയപ്പെട്ടിരുന്ന അവസാനത്തെ പാസഞ്ചർ പ്രാവ് 1914 സെപ്റ്റംബർ ഒന്ന് പകൽ ഒരു മണിക്ക് സിൻസിനാറ്റി മൃഗശാലയിൽ വച്ച് മരണമടഞ്ഞു.
## ആദ്യകാലം
 
സിൻസിനാറ്റി മൃഗശാലയിലെ സഞ്ചാരി പ്രാവുകളെക്കുറിച്ച് ആർലി വില്യം ഷോർഗർ തന്റെ "ഹോപ്‌ലെസ്‌ലി കൺഫ്യൂസ്ഡ്" എന്ന പ്രബന്ധത്തിൽ വിശദീകിച്ചിട്ടുണ്ട്. മാർത്തയുടേതു പോലെ അത്ര കുഴഞ്ഞു മറിഞ്ഞ ചരിത്രം മറ്റാർക്കുമുണ്ടാകാനിടയില്ലെന്നാണ് അദ്ദേഹത്തിന്റെ പക്ഷം. 
 ഇരുപതാം നൂറ്റാണ്ടിനൊടുവിൽ അറിയപ്പെടുന്ന ഒരു കൂട്ടം സഞ്ചാരി പ്രാവുകളെ പ്രൊഫസർ ചാൾസ് ഓറ്റിസ് വിറ്റ്മാൻ ചിക്കാഗോ സർവകലാശാലയിൽ സൂക്ഷിച്ചിരുന്നു.  വിറ്റ്മാന് ഇവയെ വിസ്കോൺസിനിലെ ഡേവിഡ് വിറ്റേക്കറുടെ പക്കൽ നിന്നാണ് ലഭിച്ചത്. ആറു പ്രാവുകളെയാണ് അദ്ദേഹം കൈമാറിയത്.  മാർത്ത വാഷിംഗ്ടണിന്റെ ഓർമ്മയ്ക്കായാണ് മാർത്ത എന്ന പേര് നൽകിയത്.  ഇവയുടെ വംശ വർദ്ധനവിായി നിരവധി ശ്രമങ്ങൾ നടത്തിയെങ്കിലും ഒന്നും വിജയിച്ചില്ല.  വിറ്റ്മാൻ ഇവയെ 1902 ൽ സിൻസിനാറ്റി മൃഗശാലയ്ക്ക് കൈമാറുകയായിരുന്നു. 

മറ്റൊരു വ്യാഖ്യാനമനുസരിച്ച് സിൻസിനാറ്റി മൃഗശാല അധികൃതർ 1877 ൽ വിലയ്ക്കു വാങ്ങിയ മൂന്നു ജോടി സഞ്ചാരി പ്രാവുകളുടെ വംശാവലിയിലേതാണ് മാർത്ത.  സിൻസിനാറ്റി മൃഗശാല 1875 ലാരംഭിച്ചപ്പോൾ തന്നെ ഇരുപത്തി രണ്ടോളം സഞ്ചാരി പ്രാവുകൾ അവരുടെ ശേഖരത്തിലുണ്ടായിരുന്നതായും ഒരഭിപ്രായമുണ്ട്.  
മാർത്ത ഇവിടെ വിരിയിച്ചെടുത്താണെന്നാണ് അവരുടെ പക്ഷം. സഞ്ചാരി പ്രവുകളെ ഇവിടെ അവയുടെ അപൂർവ്വതയാലല്ല, മറിച്ച് സന്ദർശകർക്ക് തദ്ദേശീയമായ ഒരു ജീവി വർഗ്ഗത്തെ അടുത്തു കാണാനായിരുന്നെന്നാണ് ഇവരുടെ അഭിപ്രായം.

## ദ  ഗ്രേറ്റ് പാസഞ്ചർ പീജിയൻ കംബാക്ക് പദ്ധതി
ദ  ഗ്രേറ്റ് പാസഞ്ചർ പീജിയൻ കംബാക്ക് പദ്ധതി എന്ന പേരിൽ മാർത്തയുടെ ശരീരാവശിഷ്ടങ്ങളിൽ നിന്നും ഡി.എൻ.എ വേർതിരിച്ച് സഞ്ചാരി പ്രാവുകളെ തിരിച്ചു കൊണ്ടുവരാനുള്ള ശ്രമങ്ങൾ നടക്കുന്നുണ്ട്. എന്നാൽ സഞ്ചാരി പ്രാവുകളുടെ ശരീരാവശിഷ്ടങ്ങളിൽ നിന്നും പൂർണ്ണമായ ഒരു ഡി.എൻ.എ വേർതിരിക്കാൻ ശാസ്ത്രജ്ഞർക്ക് സാധിച്ചിട്ടില്ല. അതിനാൽ ലഭ്യമല്ലാത്ത ഭാഗങ്ങൾ; സഞ്ചാരി പ്രാവുകളോടു ജനിതകപരമായ സാദൃശ്യമുള്ള ഇന്നും ജീവിച്ചിരിക്കുന്ന ബാൻഡ് ടെയിൽഡ് പീജിയൻസ് (Band Tailed Pigeons) എന്ന ഒരിനം പ്രാവുകളുടെ ഡി.എൻ.എ ഭാഗങ്ങൾ വെച്ച് പൂരിപ്പിച്ച് ഉള്ള ഒരു പുനർസൃഷ്ടിക്കാണ്  കാലിഫോർണിയ സർവകലാശാല ലോങ് നൗ ഫൗണ്ടേഷനിലെ ശാസ്ത്രജ്ഞരുടെ ശ്രമം.

## അവലംബങ്ങൾ

## പുറം കണ്ണികൾ
*Details of Martha's Dissection, with Pictures 
*360 Degree View of Martha, Preserved as a Museum Specimen
* Martha on Exhibit at the Smithsonian's National Museum of Natural History
*Cincinnati Zoo-produced documentary about Martha

വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:പ്രശസ്തരായ പക്ഷികൾ
വർഗ്ഗം:സഞ്ചാരിപ്രാവ്
കെല്പ്

ആൽഗേ ഗണത്തിൽ പെട്ട ഒരുതരം വലിപ്പമുള്ള സീവീഡുകളേയാണ് **കെല്പ്(Kelp)** എന്നു പറയുന്നത്.  കടലിന്റെ ആഴം കുറഞ്ഞ ഭാഗങ്ങളിലും 6000 മീറ്റർ ആഴം വരെയും ഇവ തിങ്ങി വളരുന്നു.  അതുകൊണ്ട് ഇവയെ കടലിലെ കാടുകൾ എന്നു വിളിക്കാറുണ്ട്.  ഇവയുടെ പ്രഭവകാലം മയോസീൻ കാലഘട്ടത്തിൽ(23 മുതൽ 5 വരെ ദശലക്ഷം വർഷങ്ങൾക്കു മുൻപ്)ആണെന്ന് കണക്കാക്കപ്പെടുന്നു.  ഒരു ദിവസം അര മീറ്ററോളം ഇവ വളരും.  പോഷകപൂർണ്ണമായ ജലത്തിൽ 6 മുതൽ 14 വരെ ഡിഗ്രി സെന്റിഗ്രേഡ് ഊഷാമാവിലാണ് ഇവ ഏറ്റവും കൂടുതൽ കാണപ്പെടുന്നത്.

## അവലംബം

## പുറം കണ്ണികൾ
*
*

വർഗ്ഗം:കളകൾ
വർഗ്ഗം:ഭക്ഷണയോഗ്യമായ ആൽഗകൾ
സമസ്ത കേരള സുന്നി യുവജന സംഘം

**സമസ്‌ത കേരള സുന്നി യുവജന സംഘം** (എസ്‌.വൈ.എസ്‌)  സമസ്തയുടെ യുവജന സംഘടനയാണ്‌. കേരള മുസ്‌ലിം ജമാഅത്തിന് കീഴിലാണ് പ്രവർത്തനങ്ങൾ ഏകോപിപ്പിക്കുന്നത്.(എപി വിഭാഗം) സമസ്തയുടെ പ്രവർത്തനങ്ങളെയും സംരംഭങ്ങളെയും ബഹുജനങ്ങൾക്കിടയിൽ പരിചയപ്പെടുത്തുന്നതിനും അതിനെ ജനകീയമാക്കുന്നതിനും വേണ്ടി  1954ലെ അവിഭക്ത സമസ്തയുടെ താനൂർ സമ്മേളനത്തിൽ രൂപീകരിക്കപ്പെട്ട യുവജന കൂട്ടായ്മയാണ് സമസ്ത കേരള സുന്നീ യുവജന സംഘം. എസ്.വൈ.എസ്. എന്ന ചുരുക്കപ്പേരിലും അറിയപ്പെടുന്നു. എസ് വൈ എസ്‌  മുഖപത്രം *സുന്നി വോയിസ്‌*  ദ്വൈവാരികയാണ്‌. സുന്നിവോയ്സ് സമസ്തയുടെ വിഭജനത്തിന് മുമ്പുള്ളതാണ്.

നിലവിലെ ഭാരവാഹികൾ

പ്രസിഡന്റ്
ഡോ. എ.പി. അബ്ദുൽ ഹകീം അസ്‌ഹരി കാന്തപുരം

ജനറൽ സെക്രട്ടറി
റഹമത്തുള്ള സഖാഫി എളമരം

ഫിനാൻസ് സിക്രട്ടറി 
എം മുഹമ്മദ് സ്വാദിഖ് വെളിമുക്ക്

വെെസ് പ്രസിഡൻറുമാർ
■ ഡോ.പി.എ മുഹമ്മദ് ഫാറൂഖ് നഈമി
■സിദ്ധീഖ് സഖാഫി നേമം
■കുഞ്ഞ് മുഹമ്മദ് സഖാഫി പറവൂർ
■അബ്ദുൽ ജലീൽ സഖാഫി കടലുണ്ടി
■ അബ്ദുറശീദ് സഖാഫി മെരുവമ്പായി

സിക്രട്ടറിമാർ
■എം എം ഇബ്രാഹീം
■ആർ പി ഹുസെെൻ ഇരിക്കൂർ
■അബ്ദുറശീദ് നരിക്കോട്
■അബ്ദുൽ കലാം മാവൂർ
■ഉമർ ഓങ്ങല്ലൂർ
■എ എ ജഅഫർ ചേലക്കര
■അബ്ദുൽ മജീദ് അരിയല്ലൂർ
■സി കെ ശക്കീർ അരിമ്പ്ര

## അവലംബം

വർഗ്ഗം:കേരളത്തിലെ മുസ്‌ലിം സംഘടനകൾ
വർഗ്ഗം:കേരളത്തിലെ യുവജന സംഘടനകൾ
വർഗ്ഗം:കേരള മുസ്‌ലിം ജമാഅത്ത്
വർഗ്ഗം:എപി വിഭാഗം സമസ്തയുടെ പോഷകസംഘടനകൾ
https://www.facebook.com/share/p/1HfWgbZsMm/
ചെക്ക് (ചെസ്സ്)

ചെസ്സ്, ചെസ്സ് വകഭേദങ്ങളായ ഷോഗി, ഷിയാങ്ചി തുടങ്ങിയ കളികളിൽ കണ്ടുവരുന്ന ഒരു അവസ്ഥയാണ് **ചെക്ക്**. ഏതിരാളിയുടെ അടുത്ത നീക്കത്തിൽ, കളിക്കാരന്റെ രാജാവ് (ഷിയാങ്ചിയിൽ ജനറൽ) വെട്ടിയെടുക്കൽ ഭീഷണി നേരിടുപ്പോഴാണ് ഇത് സംഭവിക്കുന്നത്. ഈ അവസ്ഥയിൽ, രാജാവ് ചെക്കിലാണെന്ന് പറയുന്നു. ഭീഷണിയ്ക്ക് കാരണമായ കരുവിനും രാജാവിനുമിടയിലേക്ക് മറ്റൊരു കരു നീക്കി ചെക്കിനെ തടസ്സപ്പെടുത്തിയോ, ഭീഷണിയ്ക്ക് കാരണമായ കരുവിനെ വെട്ടിയെടുത്തോ, രാജാവിനെ സുരക്ഷിതമായ മറ്റു കളങ്ങളിലേക്ക് നീക്കിയോ നിർബന്ധമായും ചെക്കിൽ നിന്ന് രക്ഷപ്പെടേണ്ടതാണ്. അല്ലാത്ത പക്ഷം, കളി ചെക്ക്മേറ്റിൽ അവസാനിക്കുകയും കളി തോൽക്കുകയും ചെയ്യുന്നു.

## അവലംബം

വർഗ്ഗം:ചെസ്സ് നിയമങ്ങൾ
എണ്ണത്തിമിംഗിലം

പല്ലുള്ള തിമിംഗിലങ്ങളിൽ ഏറ്റവും വലുതും എറ്റവും വലിയ ഇരപിടിയൻ ജീവിയുമാണ് **എണ്ണത്തിമിംഗിലം** (*Physeter macrocephalus*). ഈ ഇനത്തിലെ  വളർച്ചയെത്തിയ ആൺതിമിംഗിലങ്ങൾ 16 മീറ്റർ മുതൽ 20 മീറ്റർ വരെ നീളം വെക്കാറുണ്ട്.  ഇവയുടെ ശരീരത്തിന്റെ മൂന്നിലൊന്നു ഭാഗം തലയായിരിക്കും.  ഇവയുടെ പ്രധാന ഭക്ഷണം സ്ക്വിഡ്ഡുകൾ അണ്.   സ്ക്വിഡ്ഡുകളെ പിടിക്കാനായി ഇവ സമുദ്രത്തിൽ 2250 മീറ്റർ ആഴത്തിൽ വരെ ഊളിയിട്ടെത്തും. ഇരപിടിക്കാനായി ഇവയേക്കാൾ ആഴത്തിലെത്തുന്നത് കുവിയേഴ്സ് ബീക്ഡ് വേൽ (Cuvier's beaked whale) എന്ന തിമിംഗിലങ്ങൾ മാത്രമാണെന്നാണ് കണ്ടെത്തിയിട്ടുള്ളത്..230 ഡെസിബൽ വരെ ഉച്ചത്തിൽ ഇവയുണ്ടാക്കാറുള്ള ക്ലിക്ക് ശബ്ദങ്ങൾ ശബ്ദപ്രതിദ്ധ്വനിയുപയോഗിച്ച് ഇരകളെ കണ്ടെത്താനും തമ്മിൽതമ്മിൽ ആശയവിനിമയം ചെയ്യാനുമുള്ള ഉപാധിയാണെന്ന് കണ്ടെത്തിയിട്ടുണ്ട് .  ഭൂമിയിലെ ഏതൊരു ജീവിയും ഉണ്ടാക്കുന്നതിൽ ഏറ്റവും ഉച്ചത്തിലുള്ള ശബ്ദമാണ് ഇത്.  ഏറ്റവും വലിയ തലച്ചോർ വലിപ്പമുള്ള ഇവക്ക് 60 വയസ്സ് വരെ ആയുസ്സുണ്ട്.

സമുദ്രങ്ങളിൽ മിക്കവാറും എല്ലായിടത്തും ഇവ കാണപ്പെടുന്നു.  പെൺതിമിംഗിലങ്ങളും, പത്തുവർഷം പ്രായമാകുന്നതു വരെയുള്ള കുഞ്ഞുങ്ങളും ഒരുമിച്ചാണ് കഴിഞ്ഞുകൂടുക.  കുട്ടികളെ പരിരക്ഷിക്കുന്നതിൽ പെൺതിമിംഗിലങ്ങൾ സാമൂഹ്യത്തോരവാദിത്തം കാണിക്കുന്നു.  പ്രസവങ്ങൾക്കിടയിലെ കാലാവധി നാല് മുതൽ ഇരുപതു വരെ വർഷമാകാം.  പ്രായപൂർത്തിയാകുമ്പോൾ ആൺതിമിംഗിലങ്ങൾ സാധാരണ ഒറ്റക്കാണ് ജീവിക്കുന്നത്. ഇണചേരാൻ മാത്രം അവ കൂട്ടങ്ങളിലെത്തുന്നു.  പ്രായപൂർത്തിയായ ഒരു എണ്ണത്തിമിംഗിലത്തിനെ ഇരയാക്കുന്ന ജീവികൾ സമുദ്രത്തിലില്ല.  പക്ഷേ കുഞ്ഞുങ്ങളേയും പ്രായം കൊണ്ടോ മറ്റോ ക്ഷീണിതരായവരേയും കൊലയാളി തിമിംഗിലങ്ങൾ കൂട്ടം ചേർന്ന് ആക്രമിക്കാറുണ്ട്.

എണ്ണത്തിമിംഗിലങ്ങളുടെ തലക്കകത്ത് സ്പേർമാസെറ്റി എന്നു പേരുള്ള എണ്ണമയമുള്ള ഒരു വസ്തു ധാരാളമായി കാണപ്പെടാറുണ്ട്.  അതിൽ നിന്നാണ് ഇവക്ക് ഈ പേർ കിട്ടിയിട്ടുള്ളത്. എണ്ണവിളക്കുകളിലും മെഴുകുതിരികളായും, യന്ത്രങ്ങളിൽ അയവുപദാർത്ഥമായും സ്പെർമാസെറ്റി ഉപയോഗിക്കപ്പെടുന്നു.  ഇവയുടെ ദഹനവ്യൂഹത്തിൽ നിന്ന് മലത്തിലൂടെയോ ഛർദ്ദിച്ചോ പുറത്തുവരാറുള്ള ആംബർഗ്രീസ് എന്ന പദാർത്ഥം  സുഗന്ധം തരുന്ന സെന്റുകളും മറ്റുമുണ്ടാക്കാൻ ഇപ്പോഴും ഉപയോഗിക്കാറുണ്ട്.  സമുദ്രത്തിലെ പടുകൂറ്റന്മാരായതുകൊണ്ട് പലപ്പോഴും ഇവ തിമിംഗിലവേട്ടക്കാരിൽ നിന്ന് രക്ഷപ്പെട്ടുപോരാറുണ്ട്.

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
വർഗ്ഗം:സമുദ്രാന്തർ സസ്തനികൾ
മായാ റാവു

കഥക് നർത്തകിയും മുൻ കർണാടക സംഗീത നാടക അക്കാദമി അധ്യക്ഷയുമായിരുന്നു  **മായാറാവു** (2 മേയ് 1928 - 1 സെപ്റ്റംബർ 2014). ദക്ഷിണേന്ത്യയിൽ കഥക് നൃത്തം വ്യാപിപ്പിക്കുന്നതിൽ പ്രധാന പങ്കുവഹിച്ചു.  നിരവധി നൃത്തനാടകങ്ങളും അവതരിപ്പിച്ചിട്ടുണ്ട്.
## ജീവിതരേഖ
കർണാടകയിലെ മല്ലേശ്വരത്തു ജനിച്ചു. കുട്ടിക്കാലത്തേ ഹിന്ദുസ്ഥാനി വായ്പാട്ടും ദിൽറൂബയും അഭ്യസിച്ചു. ഉദയ് ശങ്കറുടെ നൃത്ത പരിപാടി കാണാനിടയായതോടെ നൃത്ത രംഗത്തേക്ക് ആകൃഷ്ടയായി. ശംഭു മഹാരാജിന്റെ കീഴിൽ നൃത്തമഭ്യസിക്കാൻ കേന്ദ്ര സർക്കാറിന്റെ സ്‌കോളർഷിപ്പ് ലഭിച്ച ആദ്യ കഥക് നർത്തകിയാണ്. സുന്ദർ പ്രസാദ്, സോഹൻലാൽ എന്നിവരുടെ കീഴിലും നൃത്തമഭ്യസിച്ചിട്ടുണ്ട്. ബാംഗ്ലൂരിൽ മല്ലേശ്വരത്ത് നാട്യ ഇൻസ്റ്റിറ്റിയൂട്ട് ഓഫ് കഥക് ആൻഡ് കോറിയോഗ്രഫി എന്ന സ്ഥാപനം നടത്തിയിരുന്നു. 
## പുരസ്കാരങ്ങൾ
*കേന്ദ്ര സംഗീത നാടക അക്കാദമി അവാർഡ് (1989)
* ടാഗോർ അക്കാദമി രത്‌ന അവാർഡ്
## അവലംബം

## പുറം കണ്ണികൾ
* Natya Institute of Kathak and Choreography, website 

വർഗ്ഗം:1928-ൽ ജനിച്ചവർ
വർഗ്ഗം:മേയ് 2-ന് ജനിച്ചവർ
വർഗ്ഗം:കഥക് നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:2014-ൽ മരിച്ചവർ
വർഗ്ഗം:സെപ്റ്റംബർ 1-ന് മരിച്ചവർ
ബിപൻ ചന്ദ്ര

ഇന്ത്യൻ സ്വാതന്ത്ര്യസമരകാലഘട്ടത്തെകുറിച്ചും രാഷ്ട്രീയത്തെകുറിച്ചും നിരവധി പുസ്തകങ്ങൾ രചിച്ച ചരിത്രകാരനാണ് **ബിപൻ ചന്ദ്ര** (27 മേയ് 1928 - 30 ഓഗസ്റ്റ്  2014). പദ്മഭൂഷൺ ലഭിച്ചിട്ടുണ്ട്. 
## ജീവിതരേഖ
പ­ഴ­യ പ­ഞ്ചാ­ബിൽ ഇ­പ്പോൾ ഹി­മാ­ചൽ പ്ര­ദേ­ശി­ന്റെ ഭാ­ഗ­മാ­യ കാം­ഗ്ര വാ­ലി­യിൽ  1928ലായിരുന്നു ബിപിൻ ചന്ദ്രയുടെ ജനനം. ലാഹോറിലെ ഫോർമാൻ ക്രിസ്റ്റ്യൻ കോളേജിൽ നിന്ന് ബിരുദം നേടിയ ശേഷം കാലിഫോർണിയയിലെ സ്‌റ്റാൻഫോർഡ്‌ യൂണിവേഴ്‌സിറ്റിയിലും ഡൽഹി യൂണിവേഴ്സിറ്റിയിലുമായി ഉപരിപഠനം നടത്തി.  

എൻ­ക്വ­യ­റി എ­ന്ന പ്ര­സി­ദ്ധീ­ക­ര­ണത്­തി­ന്റെ പ­ത്രാ­ധി­പ സ­മി­തി അം­ഗ­മാ­യി പ്ര­വർ­ത്തി­ച്ചു. ഇ­ന്ത്യൻ ഹി­സ്റ്റ­റി കോൺ­ഗ്ര­സി­ന്റെ മേ­ഖ­ലാ പ്ര­സി­ഡ­ന്റും പി­ന്നീ­ട്‌ ജ­ന­റൽ പ്ര­സി­ഡന്റു­മാ­യി. ജെ­എൻ­യു വിൽ സെന്റർ ഫോർ ഹി­സ്റ്റോ­റി­ക്കൽ സ്‌­റ്റ­ഡീ­സി­ന്റെ അ­ധ്യ­ക്ഷ­നും യൂ­ണി­വേ­ഴ്‌­സി­റ്റി ഗ്രാന്റ്‌­സ്‌ ക­മ്മി­ഷൻ അം­ഗ­വു­മാ­യി­രു­ന്നി­ട്ടു­ണ്ട്‌. നാ­ഷ­നൽ ബു­ക്ക്‌ ട്ര­സ്‌­റ്റ്‌ ചെ­യർ­മാ­നാ­യി എ­ട്ടു വർ­ഷം പ്ര­വർ­ത്തി­ച്ചു.1985ലെ ഇന്ത്യൻ ചരിത്ര കോൺഗ്രസിന്റെ അധ്യക്ഷനായിരുന്നു. 

ഇടതുപക്ഷ പ്രസ്ഥാനങ്ങളുമായി അടുത്ത ബന്ധം പുലർത്തിയിരുന്ന ബിപിൻ ചന്ദ്ര, ചരിത്രമേഖല കാവിവൽക്കരിക്കാനുള്ള ശ്രമങ്ങൾക്കെതിരെ നിരന്തര ചെറുത്തു നിൽപ്പു നടത്തി.  മാർക്സിസ്റ്റ് ചരിത്ര വിശകലനരീതി ഉപയോഗിച്ച്,  റൊമില ഥാപ്പർ, കെ.എൻ. പണിക്കർ, ആർ.എസ്. ശർമ്മ, ഇർഫാൻ ഹബീബ്, സതീഷ് ചന്ദ്ര എന്നിവർക്കൊപ്പം ആധുനിക ഇന്ത്യയുടെ  ചരിത്രം രേഖപ്പെടുത്തുന്നതിൽ വിലപ്പെട്ട സംഭാവനകൾ നൽകി. ഇന്ത്യാ സ്ട്രഗിൾ ഫോർ ഇൻഡിപെൻഡന്റ്സ് എന്ന ബിപൻ ചന്ദ്രയുടെ ഗ്രന്ഥത്തിൽ കയ്യൂർ, മടിക്കൈ, കരിവെള്ളൂർ, ഉദിനൂർ, കൊടക്കാട് തുടങ്ങി വടക്കൻ കേരളത്തിലെ ഗ്രാമീണപോരാട്ടങ്ങളുടെ ചരിത്രം വിശകലനം ചെയ്യുന്നുണ്ട്.

## കൃതികൾ
*'ദ റൈസ് ആൻഡ് ഗ്രോത്ത് ഒഫ് ഇക്കണോമിക് നാഷണലിസം '
*'ജനാധിപത്യത്തിന്റെ നാമത്തിൽ'
*'ഇന്ത്യ സ്വാതന്ത്ര്യത്തിന് ശേഷം'
*'ഇന്ത്യയിലെ ഇടതുപക്ഷം ഒരു വിമർശനം' 
*'ഇന്ത്യയുടെ സ്വാതന്ത്ര്യസമരം'
*'ദ ജെ.പി മൂവ്മെൻറ് ആൻഡ് ദ എമർജൻസി’
*‘നാഷനലിസം ആൻഡ് കൊളോണിയലിസം ഇൻ മോഡേൺ ഇന്ത്യ’
*‘ദ മേക്കിങ് ഓഫ് മോഡേൺ ഇന്ത്യ: ഫ്രം മാർക്സ് ടു ഗാന്ധി’

## വി­മർ­ശ­നങ്ങൾ
സ്വാ­ത­ന്ത്ര്യ­ത്തി­നു­ ശേ­ഷ­മു­ള്ള ഇ­ന്ത്യ, സ്വാ­ത­ന്ത്ര്യ­ത്തി­നു­വേ­ണ്ടി­യു­ള്ള ഇ­ന്ത്യ­യു­ടെ സ­മ­രം എ­ന്നീ പു­സ്‌­ത­ക­ങ്ങ­ളിൽ സ്വീ­ക­രി­ച്ച കോൺ­ഗ്ര­സ്‌ വി­രു­ദ്ധ­ നി­ല­പാ­ടു­ക­ളു­ടെ പേ­രിൽ വി­മർ­ശ­ന­ത്തി­നി­ര­യാ­യി.
## പുരസ്കാരങ്ങൾ
*പദ്മ ഭൂഷൺ
*ഏഷ്യാറ്റിക് സൊസൈറ്റി ഓഫ് ബിഹാറിൻെറ ഇതിഹാസ് രത്ന പുരസ്കാരം

## അവലംബം


വർഗ്ഗം:ഇന്ത്യയിലെ ചരിത്രകാരന്മാർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:മാർക്സിസ്റ്റ് ചരിത്രകാരന്മാർ
വർഗ്ഗം:1928-ൽ ജനിച്ചവർ
വർഗ്ഗം:മേയ് 27-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 30-ന് മരിച്ചവർ
വർഗ്ഗം:ഇന്ത്യൻ എഴുത്തുകാർ
വർഗ്ഗം:ഡെൽഹി സർവ്വകലാശാലാ അദ്ധ്യാപകർ
താമരശ്ശേരി താലൂക്ക്

കേരളത്തിൽ ഏറ്റവും ഒടുവിലായി രൂപം കൊണ്ട പന്ത്രണ്ടു താലൂക്കുകളിലൊന്നാണ് **താമരശ്ശേരി താലൂക്ക്**. നേരത്തേ കോഴിക്കോട് ജില്ലയിലെ കോഴിക്കോട്, കൊയിലാണ്ടി താലൂക്കുകളുടെ ഭാഗമായിരുന്ന 20 റവന്യൂ വില്ലേജുകൾ കൂട്ടിച്ചേർത്താണ് ഈ താലൂക്ക് രൂപീകരിച്ചിട്ടുള്ളത്. 2014 ജനുവരി 14ന് ഔദ്യോഗികമായി നിലവിൽ വന്ന ഈ താലൂക്കിന്റെ ആസ്ഥാനം താമരശ്ശേരിയാണ്.

## ലോൿസഭാ മണ്ഡലങ്ങൾ
ഈ താലൂക്കിലെ തിരുവമ്പാടി നിയമസഭാമണ്ഡലത്തിലുൾപ്പെടുന്ന പ്രദേശങ്ങളൊഴികെയുള്ളവ കോഴിക്കോട് ലോൿസഭാമണ്ഡലത്തിന്റെ ഭാഗമാണ്. തിരുവമ്പാടി ഉൾപ്പെടുന്നത് വയനാട് ലോൿസഭാമണ്ഡലത്തിലാണ്.
## നിയമസഭാ മണ്ഡലങ്ങൾ
കുന്ദമംഗലം, കൊടുവള്ളി, തിരുവമ്പാടി, ബാലുശ്ശേരി എന്നീ നിയമസഭാമണ്ഡലങ്ങളിലാണ് ഈ താലൂക്കിലെ പ്രദേശങ്ങൾ ഉൾപ്പെടുന്നത്. 
## ബ്ലോക്ക് പഞ്ചായത്തുകൾ
ഈ താലൂക്കിലെ നരിക്കുനി ഗ്രാമപഞ്ചായത്ത്, കോടഞ്ചേരി ഗ്രാമപഞ്ചായത്ത് എന്നിവ യഥാക്രമം ചേളന്നൂർ, കുന്ദമംഗലം എന്നീ ബ്ലോക്ക് പഞ്ചായത്തുകളിലാണുൾപ്പെടുന്നത്. പനങ്ങാട്, ഉണ്ണികുളം ഗ്രാമപഞ്ചായത്തുകൾ ബാലുശ്ശേരി ബ്ലോക്ക് പഞ്ചായത്തിന്റെ പരിധിയിലും ശേഷിയ്ക്കുന്നവ കൊടുവള്ളി ബ്ലോക്ക് പഞ്ചായത്തിന്റെ പരിധിയിലും ഉൾപ്പെടുന്നു.  
## നഗരസഭ
ഈ താലൂക്കിൽ ഒരു നഗരസഭ മാത്രമേയുള്ളൂ. കൊടുവള്ളിയാണ് ആ നഗരസഭ.

## ഗ്രാമപഞ്ചായത്തുകൾ
കൂടരഞ്ഞി, തിരുവമ്പാടി, ഓമശ്ശേരി, കിഴക്കോത്ത്, നരിക്കുനി, ഉണ്ണികുളം, പനങ്ങാട്, കട്ടിപ്പാറ, പുതുപ്പാടി, കോടഞ്ചേരി, താമരശ്ശേരി എന്നിങ്ങനെ 12 ഗ്രാമപഞ്ചായത്തുകളാണ് ഈ താലൂക്കിന്റെ പരിധിയിൽ വരുന്നത്. 

## വില്ലേജുകൾ
കൂടരഞ്ഞി, തിരുവമ്പാടി, നെല്ലിപ്പൊയിൽ, കൊടുവള്ളി, പുത്തൂർ, കിഴക്കോത്ത്, നരിക്കുനി, രാരോത്ത്, കെടവൂര്, കോടഞ്ചേരി, പുതുപ്പാടി, കൂടത്തായ്, കാന്തലാട്, വാവാട്, ഈങ്ങാപ്പുഴ, കിനാലൂർ, പനങ്ങാട്, ശിവപുരം, ഉണ്ണികുളം, കട്ടിപ്പാറ എന്നീ 20 റവന്യൂ വില്ലേജുകളാണ്  ഈ താലൂക്കിലുള്ളത്. 
## അവലംബം


വർഗ്ഗം:കോഴിക്കോട് ജില്ലയിലെ താലൂക്കുകൾ
വാജുഭായ് വാല

കർണാടക ഗവർണറാണ് **വാജുഭായ് വാല**.
## ജീവിതരേഖ
1938 ജനുവരി 23ന് ജനിച്ചു. ആർ.എസ്.എസ്സിലൂടെയാ​ണ് രാഷ്ട്രീയത്തിയത്. 1971ൽ ജന സംഘത്തിൽ ചേർന്നു. 1998 മുതൽ 2012 വരെ ഗുജറാത്തിൽ മന്ത്രിയായിരുന്ന കാലയളവിൽ ധനകാര്യം, തൊഴിൽ തുടങ്ങി വിവിധ വകുപ്പുകൾ കൈകാര്യം ചെയ്തിട്ടുണ്ട്. 18 തവണ ധനകാര്യ മന്ത്രിയായിട്ടുണ്ട്. നിയമ ബിരുദധാരിയായ അദ്ദേഹം 1983ൽ രാജ് കോട്ട് സിറ്റി മേയറായിരുന്നു. 2012 ഡിസംബർ മുതൽ 2014 ഓഗസ്റ്റ് വരെ ഗുജറാത്ത് നിയസഭാ സ്പീക്കറായിരുന്നു. 1985-ലാണ് ആദ്യമായി രാജ് കോട്ട് മണ്ഡലത്തിൽ നിന്ന് നിയമസഭയിലേക്ക് എത്തുന്നത്. 2014 സെപ്റ്റംബറിൽ കർണാടക ഗവർണറായി സ്ഥാനമേറ്റു.
## കുടുംബം
വാജുഭായ് വാലയ്ക്ക് 4 മക്കളുണ്ട്. 
## അവലംബം

## പുറം കണ്ണികൾ
* Gujarat government 

വർഗ്ഗം:1938-ൽ ജനിച്ചവർ
വർഗ്ഗം:ജനുവരി 23-ന് ജനിച്ചവർ
വർഗ്ഗം:കർണാടകത്തിന്റെ ഗവർണർമാർ
വർഗ്ഗം:ഗുജറാത്തിൽ നിന്നുള്ള വ്യക്തികൾ
പുള്ളിപ്പാടം

മലപ്പുറം ജില്ലയിലെ നിലമ്പൂർ താലൂക്കിൽ, വണ്ടൂർ ബ്ലോക്കിലെ മമ്പാട് ഗ്രാമപഞ്ചായത്തിലുള്ള ഒരു ഗ്രാമമാണ് പുള്ളിപ്പാടം.ചാലിയാർ പുഴയുടെ തീരത്ത് പച്ച പുതച്ച് നിൽക്കുന്നു . മബാട് നിന്ന് പുള്ളിപ്പാടത്തെത്താൻ കടത്ത് തോണിയായിരുന്നു ആശ്രയം ഇപ്പോൾ ഒരു തൂക്കുപാലം വന്നതോടെ മമ്പാട് എത്താൻ വളരെ എളുപ്പമായി.ഫുട്ബോളാണ് ഇഷ്ട വിനോദം.പുള്ളിപ്പാടത്തും കറുകമണ്ണയിലും ഗ്രൗണ്ടുകൾ ഉണ്ട്.
പുള്ളിപ്പാടത്ത് ഒന്നു മുതൽ നാലാം ക്ളാസ് വരെയേ ഉള്ളൂ എന്നതാണ് പോരായ്മ പിന്നീടുള്ള വിദ്വാഭ്യാസത്തിന് പുഴ കടന്ന് നിലബൂരോ മഞ്ചേരിയിലോ പോ ഇപ്പോൾ ഓടായിക്കൽ റെഗുലേറ്റർ കം ബ്രിട്ട് ജ് വന്നിട്ടുണ്ട്
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ശിവ അയ്യാദുരൈ

ഇന്നത്തെ രൂപത്തിലുള്ള ഇ മെയിൽ സംവിധാനത്തിലുള്ള ഘടകങ്ങളോടെയുള്ള ഒരു ആദ്യകാല സോഫ്റ്റ് വെയറിന് രൂപം നല്കിയ ഭാരതീയനായ കമ്പ്യൂട്ടർ വിദഗ്ദ്ധനാണ് **ശിവ അയ്യാദുരൈ**. 

## EMAIL എന്ന സോഫ്റ്റ്‌വെയർ
ഇന്ന് എല്ലാ ഈ മെയിൽ സംവിധാനങ്ങളിലുമുപയോഗിക്കുന്ന ഇൻബോക്സ്, ഔട്ട്ബോക്സ്, ഫോൾഡറുകൾ, മെമ്മോ, അറ്റാച്ച്മെന്റ്, അഡ്രസ്ബുക്ക് തുടങ്ങിയവയെളെല്ലാം ഉൾക്കൊള്ളിച്ചു കൊണ്ട് 1978 ലാണ്  അയ്യാദുരൈ ഇന്റർ ഓഫീസ് മെയിൽ സിസ്റ്റം അവതരിപ്പിച്ചത്.

## വിമർശനങ്ങൾ
ഇദ്ദേഹത്തിന്റെ അവകാശ വാദങ്ങളെ തള്ളിക്കളയുന്ന കൂട്ടരുടെ അഭിപ്രായത്തിൽ നിലവിലുണ്ടായിരുന്ന ഒരു ആശയത്തെ സ്വന്തം പേരിൽ ഒരു പുതിയ സോഫ്റ്റ് വെയർ ഉണ്ടാക്കി എന്നതു മാത്രമാണ് ആ അവകാശ വാദങ്ങൾ. AEROPLANE എന്ന പേരിൽ ഒരു പുതിയ വിമാനം ഉണ്ടാക്കിയാൽ ആ വിമാനം ഉണ്ടാക്കിയയാൾക്ക് വിമാനത്തിന്റെ കണ്ടു പിടുത്തത്തെ സ്വന്തമാക്കാൻ കഴിയില്ല എന്നതു പോലെ EMAIL എന്ന പേരിൽ ഒരു ഈ-മെയിൽ സോഫ്റ്റ് വെയർ ഉണ്ടാക്കുകയും അതിന് പകർപ്പവകാശം നേടുകയുമാണ് ഇദ്ദേഹം ചെയ്തതെന്നും വാദിക്കപ്പെടുന്നു.

## അവലംബം

വർഗ്ഗം:1963-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:തമിഴ് ജനത
വർഗ്ഗം:അമേരിക്കൻ ഐക്യനാടുകളിലെ ഇന്ത്യൻ വംശജർ
വർഗ്ഗം:കമ്പ്യൂട്ടർ വിദഗ്ദ്ധന്മാർ
ബി.പി.പാൽ

ഭാരതത്തിലെ പ്രസിദ്ധ കൃഷിശാസ്ത്രജ്ഞനായിരുന്ന **ബെഞ്ചമിൻ പിയറി പാൽ** 1906 മെയ് 26 ന് പഞ്ചാബിലെ മുകന്ദ്പൂറിൽ ജനിച്ചു. **ബി പി പാൽ** എന്ന ചുരുക്കപ്പേരിൽ അറിയപ്പെടുന്നു. 
ബർമ്മയിൽ ആയിരുന്നു പ്രാഥമിക വിദ്യാഭ്യാസം. നല്ലൊരു ചിത്രകാരൻ കൂടിയായ അദ്ദേഹം 1929-ൽ സസ്യശാസ്ത്രത്തിൽ ബിരുദാനന്തര ബിരുദവും നേടി. റംഗൂൺ സർവകലാശാലയിൽ നിന്ന് മാത്യൂ ഹണ്ടർ പുരസ്കാരത്തോടെ ആയിരുന്നു അദ്ദേഹത്തിൻറെ വിജയം. 1933 ൽ കേംബ്രിജ് സർവകലാശാലാ പ്ളാൻറ് ബ്രീഡിങ് ഇൻസ്റ്റിറ്റ്യൂട്ടിലെ സർ റോളാൻഡ് ബിഫൻ, സർ ഫ്രാങ്ക് എങ്കിൾഡോ എന്നിവരുടെ കീഴിൽ തയ്യാറാക്കിയ ഗവേഷണ പ്രബന്ധം ഈ മേഖലയിലെ ക്ളാസിക്കാണ്.
### ഔദ്യോഗിക ജീവിതം
1933 ൽ ബിഹാറിലെ പൂസയിലുള്ള ഭാരതീയ കാർഷിക കൗൺസിൽ അംഗമായി. 1950 മുതൽ 1965 വരെ ഇവിടെ ഡയറക്ടറായും 1965 മുതൽ 1972 വരെ ഡയറക്ടർ ജനറലായും സേവനമനുഷ്ടിച്ചു. ഈ പദവിയിലെത്തുന്ന ആദ്യ ഇന്ത്യക്കാരനാണ് അദ്ദേഹം. ഗോതമ്പ്‌, നെല്ല് , ചോളം,  മക്കചോളം എന്നിവയുടെ അത്യുത്പാതനശേഷിയു ഇനങ്ങൾ  ഉൽപാദിപ്പിച്ച്‌ വിതരണം ചെയ്തു. ഇന്ത്യയിലെ ഹരിത വിപ്ലവത്തിന്റെ ശിൽപ്പി എന്ന് അദ്ദേഹം വിശേഷിപ്പിക്കപ്പെട്ടു. വിരമിച്ചശേഷം നാഷനൽ കമ്മറ്റി ഓൺ എന്വിരൊന്മെന്റൽ പ്രൊട്ടെക്ഷൻ ആൻഡ്‌ കോ ഓർടിനേഷന്റെ ആദ്യ ചെയർമാനായി. 1989 സെപ്തംബർ 14 ന് അന്തരിച്ചു.
## വിദ്യാഭ്യാസം
ബിരുദാനന്തര ബിരുദം റംഗൂൺ സർവ്വകലാശാലയിൽ നിന്നു കരസ്ഥമാക്കിയ പാൽ കേംബ്രിഡ്ജിൽ നിന്നാണ് ഡോക്ടറേറ്റ് നേടിയത്.

## ഗവേഷണരംഗത്ത്
ചില ഗോതമ്പ് വിത്തിനങ്ങൾ പാൽ വികസിപ്പിച്ചെടുക്കുകയുണ്ടായി. എൻ.പി 700.എൻ.പി 800.എൻ.പി.809 എന്നിവ അതിൽപ്പെടും.
ഇന്ത്യയിലെ ഹരിത വിപ്ലവത്തിന്റെ പിതാവ് എന്നു പാലിനെ വിശേഷിപ്പിച്ചുവരുന്നുണ്ട്.

## ബഹുമതികൾ
റോയൽ സൊസൈറ്റിയിൽ 1972 ൽ അദ്ദേഹത്തിനു  അംഗത്വം നൽകപ്പെട്ടിരുന്നു.1987 രാഷ്ട്രം പാലിനു പത്മവിഭൂഷൺ  നൽകിയുംആദരിയ്ക്കുകയുണ്ടായി..
## പുസ്തകങ്ങൾ
* ദ് റോസ് ഇൻ ഇന്ത്യ
* ബ്യൂട്ടിഫുൾ ക്ളെെമ്പേഴ്സ് ഓഫ്  ഇന്ത്യ
* ബൊഗെെൻ വില്ലാസ്
* ഫ്ളവറിങ് ഷ്രബ്സ്
* വീറ്റ്

## അവലംബം

വർഗ്ഗം:കൃഷിശാസ്ത്രജ്ഞർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1906-ൽ ജനിച്ചവർ
വർഗ്ഗം:മേയ് 26-ന് ജനിച്ചവർ
വർഗ്ഗം:1989-ൽ മരിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
വർഗ്ഗം:അഗ്രോണമിസ്റ്റുകൾ
എസ്തോണിയൻ ഭാഷ

എസ്തോണിയയിലെ ഔദ്യോഗികഭാഷയാണ് **എസ്തോണിയൻ ഭാഷ** ( ). എസ്തോണിയയിലെ 11 ലക്ഷം ആൾക്കാരെക്കൂടാതെ പതിനായിരക്കണക്കിന് പ്രവാസികളും ഈ ഭാഷ സംസാരിക്കുന്നുണ്ട്. ഈ ഭാഷ യുറാളിക് ഭാഷാകുടുംബത്തിലെ ഫിന്നിക് ശാഖയിൽപ്പെടുന്നു.

## അവലംബം

## ഗ്രന്ഥസൂചി
*
*
*

## പുറത്തേയ്ക്കുള്ള കണ്ണികൾ

*Estonica.org article 

വർഗ്ഗം:എസ്തോണിയൻ ഭാഷ
വർഗ്ഗം:എസ്തോണിയയിലെ ഭാഷകൾ
വർഗ്ഗം:റഷ്യയിലെ ഭാഷകൾ
വർഗ്ഗം:ഫിൻലാന്റിലെ ഭാഷകൾ
വർഗ്ഗം:ലാത്‌വിയയിലെ ഭാഷകൾ
വർഗ്ഗം:ഫിന്നിക് ഭാഷകൾ
ഗുരുസികാമൻ മഹാദേവക്ഷേത്രം

ആലപ്പുഴ ജില്ലയിൽ മാവേലിക്കരയിൽ നിന്നും കറ്റാനം വഴി കൃഷ്ണപുരത്തേക്കു പോകുമ്പോൽ പുള്ളീക്കണക്ക എന്ന സ്ഥലത്ത് വിശിഷ്ടമായ ഈ മഹാദേവക്ഷേത്രം സ്ഥിതിചെയ്യുന്നു. .

## ഉത്സവം

## എത്തിച്ചേരാൻ
കായംകുളം പുനലൂർ പാതയിൽ നിന്നും രണ്ടാം കുറ്റി എന്ന സ്ഥലത്തുനിന്നും കൃഷ്ണപുരത്തേക്കു പോകുന്ന പാതയിൽ 4 കിലോമീറ്റർ പോയാൽ പുള്ളീക്കണക്കിലെത്താം. അവിടെ ആണ് ഈ അപൂർവ്വക്ഷേത്രം.

## ചിത്രശാല


File:Gurusikaman temple board.JPG |ഗുരുസികാമൻ ക്ഷേത്രത്തിന്റെ ബോർഡ്
File:Gurusikaman sivatemple.JPG| ഗുരുസികാമൻ ക്ഷേത്രം
File:Gurusikaman siva temple.JPG |ഗുരുസികാമൻ ക്ഷേത്രം
File:Gurusikaman temple.JPG |ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ്
File:Kavu around gurusi kaman.JPG| ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ്
File:Gurusi kaman kavu.JPG  |ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ്
File:Gurusikaman temple- kavu.JPG|ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ്
File:Gurusikaman chuttuvilaku.JPG |ഗുരുസികാമൻ ക്ഷേത്രത്തിലെ ചുറ്റുവിളക്ക്
File:Banyan gurusikaman temple.JPG |ഗുരുസികാമൻ ക്ഷേത്രത്തിന്റെ മുമ്പിലുള്ള ആൽമരം


## അവലംബം

വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ
അഴകിയകാവ് ദേവിക്ഷേത്രം, പുള്ളിക്കണക്ക്

ആലപ്പുഴ ജില്ലയിൽ മാവേലിക്കര യിൽ നിന്നും കറ്റാനം വഴി കൃഷ്ണപുരത്തേക്കു പോകുമ്പോൽ പുള്ളീക്കണക്ക എന്ന സ്ഥലത്ത് വിശിഷ്ടമായ ഈ മഹാദേവി ക്ഷേത്രം സ്ഥിതിചെയ്യുന്നു. വടക്കോട്ട് അഭിമുഖമായി ഭദ്രകാളീ ഭാവത്തിലുള്ള ഈ ഭഗവതി അഭീഷ്ടവരദയായി അറിയപ്പെടുന്നു. പരാശക്തിയായ ദുർഗ്ഗയായും ഈ ഭഗവതി ആരാധിക്കപ്പെടുന്നു.

## ഉത്സവം
മീനമാസത്തിലെ ഭരണി നാളിലാണ് ഇവിടെ ഉത്സവം ആഘോഷിക്കുന്നത്

## എത്തിച്ചേരാൻ
കായംകുളം പുനലൂർ പാതയിൽ നിന്നും രണ്ടാം കുറ്റി എന്ന സ്ഥലത്തുനിന്നും കൃഷ്ണപുരത്തേക്കു പോകുന്ന പാതയിൽ 4 കിലോമീറ്റർ പോയാൽ പുള്ളീക്കണക്കിലെത്താം. അവിടെ ആണ് ഈ അപൂർവ്വക്ഷേത്രം.

## ചിത്രശാല


File:Azhakiya kavu devi temple board.JPG  |അഴകിയകാവ് ദേവി ക്ഷേത്രത്തിന്റെ ബോർഡ്
File:Devi statue, azhakiya kavu.JPG| അഴകിയകാവ് ദേവി ക്ഷേത്രത്തിലെ ആനക്കൊട്ടിലുള്ള ദേവി പ്രതിമ 
File:Azhakiya kavu temple.JPG |അഴകിയകാവ് ദേവി ക്ഷേത്രം 


## അവലംബം

വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
ജീസസ്സ് (ചലച്ചിത്രം)

യൂണിവേഴ്സൽ പിക്ചേഴ്സിന്റെ ബാനറിൽ തോമസ് നിർമിച്ച മലയാളചലച്ചിത്രമാണ് **ജീസസ്സ്**.  തിരുമേനി പിക്ചേഴ്സ് വിതരണം ചെയ്ത ഈ ചിത്രം 1973 ഡിസംബർ 21-ന് പ്രദർശനം തുടങ്ങി.

## അഭിനേതാക്കൾ
*മുരളി മോഹൻ
*ജയഭാരതി	
*തിക്കുറിശ്ശി സുകുമാരൻ നായർ	
*ജോസ് പ്രകാശ്	
*പ്രമീള
*ശ്രീകാന്ത്‌	
*ലത്തീഫ്	
*ബഹദൂർ
*ജി.കെ. പിള്ള
*ജെമിനി ഗണേശൻ	
*ജയലളിത 	
*ജിസബെൻ	
*കെ.പി. ഉമ്മർ
*ഖദീജ	
*എം.എൻ. നമ്പ്യാർ	
*മേജർ സുന്ദരരാജൻ	
*ഓ.എ.കെ. തേവർ
*രാജി	
*റാണി ചന്ദ്ര	
*എസ്.വി. രാമദാസ്‌	
*സുനി
*ടി.കെ. രാമചന്ദ്രൻ	
*ഉഷാകുമാരി	
*വി.കെ. രാമസ്വാമി	
*വിൻസെന്റ്
*വിജയൻ

## പിന്നണിഗായകർ
*കെ.ജെ. യേശുദാസ് 
*പി. സുശീല 
*പി. ജയചന്ദ്രൻ 
*പി. ലീല 
*എൽ.ആർ. ഈശ്വരി 
*കെ.പി. ബ്രഹ്മാനന്ദൻ 
*ബി. വസന്ത

## ഗാനരചയിതാക്കൾ
*പി. ഭാസ്കരൻ 
*വയലാർ രാമവർമ്മ 
*ശ്രീകുമാരൻ തമ്പി 
*ഭരണിക്കാവ് ശിവകുമാർ 
*അഗസ്റ്റിൻ വഞ്ചിമല

## സംഗീതസംവിധായകർ
*കെ.ജെ. യേശുദാസ് 
*എം.എസ്. വിശ്വനാഥൻ
*ആലപ്പി രംഗനാഥ് 
*ജോസഫ്‌ കൃഷ്ണ

## അണിയറയിൽ
*സംവിധാനം - പി എ തോമസ്‌
*നിർമ്മാണം - തോമസ്
*ബാനർ - യൂണിവേഴ്‌സൽ പിക്‌ചേഴ്‌സ്
*കഥ - തോമസ് പിക്ചേഴ്സ് യൂണിറ്റ്
*തിരക്കഥ - പി എ തോമസ്‌
*സംഭാഷണം - തോമസ് പിക്ചേഴ്സ് യൂണിറ്റ്
*ഛായാഗ്രഹണം - എൻ കാർത്തികേയൻ
*ചിത്രസംയോജനം - 	വി രാജഗോപാ‍ൽ
*കലാസംവിധാനം - 	ബാബു തിരുവല്ല
*പരസ്യകല - ഗോപാർട്ട്സ്

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റെർ നെറ്റ് മൂവി ഡേറ്റാബേസിൽ നിന്ന് ജീസസ്സ്]

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കാർത്തികേയൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:ആലപ്പി രംഗനാഥ് സംഗീതം നൽകിയ ഗാനങ്ങൾ
ഹാസൻ ജില്ല

കർണാടകയിലെ ഒരു ജില്ലയാണ് **ഹാസൻ ജില്ല**. ഹാസൻ ആണ് ജില്ലാ ആസ്ഥാനം. ആദ്യകാലത്ത് ഹാസൻ ജില്ലയിലെ ബേലൂരു പിന്നീട് ഹളേബീഡുവും ആസ്ഥാനമാക്കിയാണ് ഹൊയ്സള സാമ്രാജ്യം ഭരണം നടത്തിയിരുന്നത്. ഐ.എസ്.ആർ.ഒ.യുടെ ഇന്ത്യൻ നാഷനൽ സാറ്റലൈറ്റ് സിസ്റ്റത്തിനെ മാസ്റ്റർ കണ്ട്രോൾ ഫെസിലിറ്റി സ്ഥിതിചെയ്യുന്നത് ഹാസനിലാണ്. ഇവിടത്തെ ഹാസനാംബ ക്ഷേത്രത്തിലെ ദേവതയായ ഹാസനാംബയിൽനിന്നുമാണ് ഹാസന് ആ പേർ ലഭിച്ചത്.

## ഡിവിഷനുകൾ
*ഹാസൻ
*ആലൂർ
*ബേലൂർ
*അർസികേരി
*സകലേശ്പുര
*ചന്നരായപട്ടണ
*അരകൽഗുഡ്
*ഹോലെനരസിപുര

## ചരിത്രം

ബി.സി 300 കാലഘട്ടത്തിൽ ഹാസൻ മൗര്യസാമ്രാജ്യത്തിന്റെ ഭാഗമായിരുന്നു. ഭദ്രബാഹു എന്ന ജൈനസന്യാസി ബി.സി 3-ആം നൂറ്റാണ്ടിൽ ഇവിടെ എത്ത് ജൈനമതപ്രചാരണത്തിന് തുടക്കം കുറിച്ചതായി കരുതപ്പെടുന്നു. ചന്ദ്രഗുപ്ത മൗര്യൻ (322 – 298 BCE) ഭദ്രബാഹുവിന്റെ ശിഷ്യനായിരുന്നുവെന്നും ഭദ്രബാഹുവിനെ ശ്രാവണ ബലഗോളയിലേക്ക് അനുഗമിച്ച അദ്ദേഹം അവിടെവച്ചാണ് അന്തരിച്ചതെന്നും ചില ചരിത്രകാരന്മാർ കരുതുന്നു.

## പുറത്തേക്കുള്ള കണ്ണികൾ

*
*http://www.onefivenine.com/india/villag/Hassan List of places in Hassan
*bright channarayapatna 
*Hassan History
*History of Shravanabelagola 
*Hassan Airport 
*History of Karnataka, Arthikaje 
*hoysalatourism 
*Census India 
*Protected Monuments of Hassan
*In and Around Shravanabelagola 
*Bringing glory back to temples
*Some pictures of Bisle area of Hassan district
*Photographs from Shravanbelgola

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:മൈസൂർ ഡിവിഷൻ
വർഗ്ഗം:ഹാസൻ ജില്ല
കറ്റാനം

ആലപ്പുഴ ജില്ലയിലെ കായംകുളം നിയമസഭാ മണ്ഡലത്തിലുള്ള ഒരു കൊച്ചു ഗ്രാമമാണ് കറ്റാനം.**സെന്റ് സ്റ്റീഫൻസ് ഓർത്തഡോക്സ് ചർച്ച് (കറ്റാനം വലിയപള്ളി)**,സെന്റ് സ്റ്റീഫൻ മലങ്കര സിറിയൻ കാത്തലിക് ചർച്ച്,സേക്രഡ് ഹാർട്ട് കാത്തലിക് ചർച്ച് (തിരുഹൃദയ ദേവാലയം), 
സെന്റ് തോമസ് മാർത്തോമ്മാ ചർച്ച്,സെന്റ് ജെയിംസ് സി.എസ്.ഐ.ചർച്ച് പ്രശസ്തമായ ക്ഷേത്രങ്ങളിൽ ഒന്നായ "വെട്ടിക്കോട് നാഗരാജ ക്ഷേത്രം" എന്നിവ ഇവിടെ സ്ഥിതിചെയ്യുന്നു.
ജില്ലയിലെ പ്രധാന റെയിൽ ജംഗ്ഷനാണ് കായംകുളം . 

## അവലംബം
മുനവ്വറലി ശിഹാബ് തങ്ങൾ

കേരളത്തിലെ യുവജന നേതാക്കളിൽ പ്രമുഖനാണ് **പാണക്കാട് സയ്യിദ് മുനവ്വറലി ശിഹാബ് തങ്ങൾ**. ഇന്ത്യൻ യൂണിയൻ മുസ്ലിം ലീഗിൻറെ ‍കേരള സംസ്ഥാന അദ്ധ്യക്ഷനായിരുന്ന മുഹമ്മദലി ശിഹാബ് തങ്ങളുടെ പുത്രനായ ഇദ്ദേഹം സാമൂഹ്യ പ്രവർത്തകൻ, രചയിതാവ്, വിദ്യാഭ്യാസ വിചക്ഷണൻ എന്നീ നിലകളിൽ ശ്രദ്ധേയനാണ്. 

## ജനനം, കുടുംബം, വിദ്യാഭ്യാസം
1977 മെയ് 18ന് പാണക്കാട് സയ്യിദ് മുഹമ്മദലി ശിഹാബ് തങ്ങളുടെ രണ്ടാമത്തെ മകനായി ജനിച്ചു. യെമനിലെ ഹദ്റമൌത്തിൽ നിന്ന് മലബാറിലേക്ക് കുടിയേറിയ അറബ് വംശജരുടെ കുടുംബമായ തങ്ങൾ കുടുംബം, പ്രവാചകൻ മുഹമ്മദ് നബിയുടെ പിൻഗാമികളാണെന്ന് വിശ്വസിക്കപ്പെടുന്നു. ഇക്കാരണത്താൽ തന്നെ കേരള മുസ്‍ലിംകൾക്കിടയിൽ വലിയ സ്വീകാര്യതയും ഈ കുടുംബത്തിന് ലഭിക്കുന്നു.

കേരളത്തിൽ നിന്ന് പ്രാഥമിക പഠനം പൂർത്തിയാക്കിയ മുനവ്വറലി തങ്ങൾ തമിഴ്നാട്ടിലെ ചെന്നൈയിൽ നിന്നാണ് പ്രീഡിഗ്രി പഠനം പൂർത്തിയാക്കിയത്. തുടർന്ന് ഉപരിപഠനത്തിനായി മലേഷ്യയിലേക്ക് തിരിച്ചു. വിശ്വപ്രസിദ്ധ ഇസ്‍ലാമിക സർവകലാശാലയായ ഇൻറർനാഷനൽ ഇസ്‍ലാമിക് യൂനിവേഴ്‍സിറ്റി മലേഷ്യയിൽ നിന്ന് ഇസ്‍ലാമിക് റിവീൽഡ് നോളജ് ആൻറ് ഹ്യൂമൻ സയൻസസിൽ പഠനം പൂർത്തിയാക്കി. 

## പദവികൾ
മലേഷ്യയിലെ പഠനകാലത്തു തന്നെ ഉമ്മാറ്റിക് നെറ്റ്‍വർക്ക് ഫോർ സ്ട്രാറ്റജിക് ഡെവലപ്മെൻറ് എന്ന അന്തർദേശീയ മുസ്‍ലിം കൂട്ടായ്മയുടെ അധ്യക്ഷനായിരുന്ന മുനവ്വറലി തങ്ങൾ കേരളത്തിനകത്തും പുറത്തുമുള്ള ഒട്ടനവധി സംരംഭങ്ങൾക്ക് നേതൃത്വം നൽകുന്നു. ഫോറം ഫോർ കമ്മ്യൂണൽ ഹാർമണി ഇന്ത്യ അധ്യക്ഷൻ, സൈൻ ഹ്യൂമൻ റിസോഴ്സ് ഡെവലപ്മെൻറ് ആൻറ് റിസർച്ച് സെൻറർ ചെയർമാൻ, അന്നഹ്ദ അറബിക് മാഗസിൻ മാനേജിങ് ഡയറക്ടർ, അത്തിപ്പറ്റ ഫത്ഹുൽ ഫത്താഹ് സെൻറർ പ്രസിഡൻറ്, ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി നാഷനൽ പ്രൊജക്ട് ചെയർമാൻ, എം.ഇ.എ എഞ്ചിനീയറിങ് കോളജ് ട്രഷറർ, വളാഞ്ചേരി മർകസുത്തർബിയത്തിൽ ഇസ്‍ലാമിയ്യ വൈസ് പ്രസിഡൻറ്, ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി അക്കാദമിക് സെനറ്റ് അംഗം  വാഫി അക്കാദമിക്ക് ഡയറക്ടർ തുടങ്ങി നിരവധി പദവികൾ അദ്ദേഹം വഹിക്കുന്നുണ്ട്.  നിലവിൽ മുസ്‌ലിം യൂത്ത് ലീഗ് സംസ്ഥാന അധ്യക്ഷനാണ്.

## സന്ദർശിച്ച രാജ്യങ്ങൾ
ഓസ്ട്രിയ, ബഹ്റൈൻ, ബെൽജിയം, ഡെന്മാർക്ക്, ഈജിപ്ത്, ഫ്രാൻസ്, ജർമനി, ഹോളണ്ട്, ഇന്തോനേഷ്യ, ഇറ്റലി, ലിബിയ, മ്യാന്മർ, മലേഷ്യ, മൊറോക്കോ, ഒമാൻ, പലസ്തീൻ, ഖത്തർ, സൌദി അറേബ്യ, സിംഗപ്പൂർ, ദക്ഷിണ കൊറിയ, സ്പെയിൻ, ശ്രീലങ്ക, സ്വീഡൻ, സ്വിറ്റ്സർലൻറ്, തുർക്കി, യു.എ.ഇ, ഇംഗ്ലണ്ട്, അമേരിക്ക ഉൾപ്പെടെ ഒട്ടനവധി രാഷ്ട്രങ്ങളിൽ മുനവ്വറലി തങ്ങൾ സന്ദർശനം നടത്തിയിട്ടുണ്ട്.

## അവലംബം


## പുറം കണ്ണികൾ
*ഫേസ്ബുക്ക് -ഔദ്യോഗിക പേജ്

വർഗ്ഗം:1977-ൽ ജനിച്ചവർ
വർഗ്ഗം:മേയ് 18-ന് ജനിച്ചവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മുസ്ലീം മത നേതാക്കൾ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:ഇസ്ലാം മതം കേരളത്തിൽ
കാട് (ചലച്ചിത്രം)

നീലാപ്രൊഡക്ഷൻസിന്റെ ബാനറിൽ പി. സുബ്രഹ്മണ്യം നിർമിച്ച മലയാളചലച്ചിത്രമാണ് **കാട്**.  ശ്രീകുമാരൻ തമ്പി രചിച്ച ആറുഗാനങ്ങളുള്ള ഈ ചിത്രം 1973 സെപ്റ്റംബർ 1-ന് പ്രദർശനം തുടങ്ങി.

## അഭിനേതാക്കൾ
*മധു	
*തിക്കുറിശ്ശി സുകുമാരൻ നായർ	
*ശാന്തി	
*ആനന്ദൻ
*ബഹദൂർ	
*കൊട്ടാരക്കര ശ്രീധരൻ നായർ	
*എസ്.പി. പിള്ള	
*വരലക്ഷ്മി
*വിജയശ്രീ	
*വിൻസെന്റ്

## പിന്നണിഗായകർ
*കെ.ജെ. യേശുദാസ്
*എസ്. ജാനകി 
*പി. സുശീല 
*എൽ.ആർ. ഈശ്വരി 
*പി.ബി. ശ്രീനിവാസ് 
*കെ.പി. ബ്രഹ്മാനന്ദൻ 
*ബി. വസന്ത

## അണിയറയിൽ
*സംവിധാനം, നിർമ്മാണം - പി സുബ്രഹ്മണ്യം
*കഥ, തിരക്കഥ, സംഭാഷണം - എസ് എൽ പുരം സദാനന്ദൻ
*ഗാനരചന - ശ്രീകുമാരൻ തമ്പി
*സംഗീതം - വേദ്‌പാൽ വർമ
*സ്റ്റുഡിയോ - മെരിലാൻഡ്
*ബാനർ - നീലാ പ്രൊഡക്ഷൻസ്
*ഛായാഗ്രഹണം - യു. രാജഗോപാൽ

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - വേദ്‌പാൽ വർമ്മ

## അവലംബം

## പുറത്തേക്കുള്ള കണ്ണികൾ
*മലയാളം മൂവി അൻഡ് മ്യൂസിക് ഡേറ്റാബേസിൽ നിന്ന് കാട്
*ഇന്റെർനെറ്റ് മൂവി ഡേറ്റാ ബേസിൽ നിന്ന് കാട്

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ലെനപീ

ഒരു അമേരിക്കൻ ആദിവാസി ഗോത്രവും ഫസ്റ്റ് നേഷൻസിൽപ്പെടുന്ന ജനവിഭാഗവുമാണ് **ലെനപീ** (ഇംഗ്ലീഷ്: **Lenape** ). പരമ്പരാഗതമായി ഡെലാവെയർ നദി പ്രസ്ഥപ്രദേശം, പടിഞ്ഞാറൻ ലോങ് ഐലൻഡ്, ലോവർ ഹഡ്സൺ വാലി എന്നിവിടങ്ങൾ ചുറ്റിപ്പറ്റിയുള്ള മലമ്പ്രദേശങ്ങളിൽ വസിച്ചിരുന്ന ഇവരെ **ഡെലാവെയർ ഇന്ത്യൻസ്** എന്നും വിളിക്കാറുണ്ട്.

## അവലംബം

## കുറിപ്പുകൾ

വർഗ്ഗം:വടക്കേ അമേരിക്കയിലെ ജനവിഭാഗങ്ങൾ
വർഗ്ഗം:അമേരിക്കൻ ഇന്ത്യൻ ജനത
സബ്രീന ഔസാനി

അൾജീരിയൻ വംശത്തിൽ പെട്ട ഫ്രഞ്ച് നടി ആണ് സബ്രീന ഔസാനി (ജ: 6 ഡിസംബർ 1988, സെന്റ്-ഡെന്നിസിൽ വച്ച്). ഗെയിംസ് ഓഫ് ലവ് ആൻഡ് ചാൻസ് എന്ന ഫ്രഞ്ച് ചലച്ചിത്രത്തിൽ ഫ്രീഡ എന്ന കഥാപാത്രത്തെ അവതരിപ്പിച്ചാണ് സബ്രീന പ്രശസ്തയായത്.

## അഭിനയിച്ച ചലച്ചിത്രങ്ങൾ

## പുറം കണ്ണികൾ

* 

വർഗ്ഗം:1988-ൽ ജനിച്ചവർ
വർഗ്ഗം:ഡിസംബർ 6-ന് ജനിച്ചവർ
വർഗ്ഗം:ഫ്രഞ്ച് ചലച്ചിത്രനടികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ഫ്രഞ്ച് അഭിനേതാക്കളെസംബന്ധിച്ച അപൂർണ്ണലേഖനങ്ങൾ
പോർട്ട് മോറെസ്ബി

പാപുവ ന്യൂ ഗിനിയയുടെ തലസ്ഥാന നഗരമാണ് **പോർട്ട് മോറെസ്ബി**. ഇവിടത്തെ ഏറ്റവും വലിയ നഗരവും ഇത് തന്നെ. പാപുവ ഉൾക്കടലിന് സമീപമാണ് ഈ നഗരം സ്ഥിതി ചെയ്യുന്നത്. ന്യൂ ഗിനിയ ദ്വീപിലെ പാപുവാ അർദ്ധ ദ്വീപിന്റെ തെക്ക് കിഴക്ക് ഭാഗത്ത് ഉള്ള ഈ പ്രദേശം രണ്ടാം ലോകമഹായുദ്ധസമയത്ത് ജപ്പാന്റെ അധീനതയിലായിരുന്നു. 

2011 ൽ ഇവിടത്തെ ജനസംഖ്യ 364,145 ആയിരുന്നു. നൂറ്റാണ്ടുകളായി  ഈ പ്രദേശത്ത് മൊട്വാൻ ഗോത്രവംശജരായിരുന്നു അധിവസിക്കുന്നത്. ഈ പ്രദേശത്ത് ആദ്യമായി എത്തിയ യൂറോപ്യൻ ജോൺ മോറെസ്ബി ആയിരുന്നു. 1873 ഇൽ ഇവിടെ എത്തിയ അദ്ദേഹം, അദ്ദേഹത്തിന്റെ പിതാവിന്റെ ( അഡ്മിറൽ സർ ഫെയർ ഫാക്സ് മോറെസ്ബി) ബഹുമാനാർഥം പോർട്ട് മോറെസ്ബി എന്ന് നാമകരണം ചെയ്തു. 

ഇക്കണോമിസ്റ്റ് മാസിക നടത്തിയ കണക്കെടുപ്പ് പ്രകാരം ജനവാസത്തിനു ഏറ്റവും അനുകൂലമല്ലാത്ത നഗരങ്ങളിൽ ഒന്നാണിത്. 

## അവലംബം

വർഗ്ഗം:ഓഷ്യാനിയയിലെ തലസ്ഥാനങ്ങൾ‎
വർഗ്ഗം:പാപുവ ന്യൂ ഗിനിയ
2014 ഇന്ത്യൻ പ്രീമിയർ ലീഗ്

2014 ഇന്ത്യൻ പ്രീമിയർ ലീഗ് അഥവാ ഐ.പി.എൽ. 2014, ബി.സി.സി.ഐ. 2008-ൽ സൃഷ്ടിച്ച ട്വന്റി 20 ക്രിക്കറ്റ്‌ ലീഗായ ഇന്ത്യൻ പ്രീമിയർ ലീഗിന്റെ ഏഴാമത്തെ സീസണാണ്. ലീഗിന്റെ ഒരു ഭാഗം ലോക്സഭാ തെരഞ്ഞെടുപ്പ് കാരണം സൗദി അറോബ്യയിലാണ് നടന്നത്. ആദ്യ 20 മത്സരങ്ങൾ യു.എ.ഇയിലെ അബു ദാബി, ദുബായ്, ഷാർജ തുടങ്ങിയ സ്റ്റേഡിയങ്ങളിൽ നടന്നു. 2014 മേയ് 2ന് ഇന്ത്യയിൽ കളി ആരംഭിച്ചു. 
## താരലേലം
2013 12 and 13 February 2014 ഫെബ്രുവരി 12, 13 തീയതികളിൽ 2014 സീസണിലെ താരലേലം നടന്നു. 14 കോടിക്ക് യുവ്‌രാജ് സിങ്ങിനെ വിജയ് മല്യയുടെ ബാംഗ്ലൂരും 12 കോടിക്ക് ദിനേഷ് കാർത്തിക്കിനെ ഡൽഹിയും സ്വന്തമാക്കി.
## വേദികൾ

}
| Coordinates: 
|-
| Capacity: 20,000
| Capacity: 25,000
| Capacity: 27,000
|-
|
| 
| 
|-
| 
| colspan="2" | 
|-
! colspan="3" | ഇന്ത്യ
|-
! മൊഹാലി
! ഡൽഹി
! റാഞ്ചി
|-
| പഞ്ചാബ് ക്രിക്കറ്റ് അസോസിയേഷൻ സ്റ്റേഡിയം
| ഫിറോസ് ഷാ കോട്‌ല സ്റ്റേഡിയം
| JSCA International Cricket Stadium
|-
| Capacity: 28,000
| Capacity: 48,000
| Capacity: 39,000
|-
| 
| 
| 
|-
! അഹമ്മദാബാദ്
! കട്ടക്
! കൊൽക്കത്ത
|-
| Sardar Patel Stadium
| Barabati Stadium
| ഈഡൻ ഗാർഡൻസ്
|-
| Capacity: 54,000
| Capacity: 45,000
| Capacity: 66,000
|-
| 
| 
| 
|-
! മുംബൈ
! ബെംഗളൂരു
! ഹൈദരാബാദ്
|-
| Wankhede Stadium
| എം. ചിന്നസ്വാമി സ്റ്റേഡിയം
| Rajiv Gandhi International Cricket Stadium
|-
| Capacity: 31,000
| Capacity: 36,000
| Capacity: 55,000
|-
| 
| 
| 
|}
## പോയന്റ് പട്ടിക

* Top 4 teams qualified for the playoffs
*  advanced to the Qualifier
*  advanced to the Eliminator
## ടീം അംഗങ്ങൾ
### [[Chennai Super Kings]]

Source:

### [[Delhi Daredevils]]

### [[Kings XI Punjab]]

### [[കൊൽക്കത്ത നൈറ്റ് റൈഡേഴ്‌സ്]]

### [[മുംബൈ ഇന്ത്യൻസ്]]

### [[രാജസ്ഥാൻ റോയൽസ്]]

### [[Royal Challengers Bangalore]]

### [[സൺറൈസേഴ്‌സ് ഹൈദരാബാദ്]]

## മത്സരഫലം

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----
 
----

----

----

----

----

----

----

----

----

----

----

----

----

----

----

----

----

----

----

----

----

----

----

## പ്ലേ ഓഫ്

## റൺ / വിക്കറ്റ് കണക്കുകൾ
### കൂടുതൽ റൺസ്

*The player with the most runs at the end of the tournament receives the Orange Cap.
*Source: Cricinfo
### കൂടുതൽ വിക്കറ്റ്

## അവലംബം

## പുറം കണ്ണികൾ
* Official website
* Tournament website on ESPN Cricinfo
* Series page on Wisden India 

വർഗ്ഗം:ഇന്ത്യൻ പ്രീമിയർ ലീഗ് സീസണുകൾ
ഓഗസ്റ്റ് 2010

**[[ഓഗസ്റ്റ്]] [[2010]]** ആ വർഷത്തിലെ എട്ടാം മാസമായിരുന്നു. ഒരു ഞായറാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു ചൊവ്വാഴ്ച അവസാനിച്ചു.

2010 ഓഗസ്റ്റ് മാസം നടന്ന പ്രധാന സംഭവങ്ങൾ:

## അവലംബം


2010
*2010-08
വാകാടക രാജവംശം

എഡി മൂന്നാം നൂറ്റാണ്ടിൽ ഭാരതത്തിൽ നിലനിന്നിരുന്ന ഒരു രാജവംശമായിരുന്നു **വാകാടക രാജവംശം**. ഇന്നത്തെ ഭാരതത്തിലെ മധ്യപ്രദേശ്,മഹാരാഷ്ട്ര,ബീഹാർ തുടങ്ങിയ സംസ്ഥാനങ്ങൾ ഉൾപ്പെട്ടതായിരുന്നു  വാകാടക രാജവംശം . ഐതിഹ്യ പ്രകാരം വിന്ധ്യശക്തി എന്ന രാജാവാണ് ഈ രാജവംശം സ്ഥാപിച്ചത്. ബീഹാറിലെ പുരിക ആയിരുന്നു ഇവരുടെ തലസ്ഥാനം.

വിന്ധ്യശക്തിയെ പിന്തുടർന്നു പ്രവരസേന ഒന്നാമൻ ഭരണം നിർവഹിച്ചു . ഈ വംശത്തിൽ ചക്രവർത്തി പദം അലങ്കരിച്ച ആദ്യത്തെ പ്രമുഖ രാജാവ് ഇദ്ദേഹമായിരുന്നു. അദ്ദേഹം രാജ്യവിസ്തൃതി വർദ്ധിപ്പിച്ച് **സാമ്രാട്ട്** എന്ന പദവിയും നേടി. പ്രവരസേനൻ രണ്ടാമൻ ( CE 410-4445 ) ആയിരുന്നു വാകാടക രാജവംശത്തിലെ പിന്നത്തെ പ്രമുഖ രാജാവ്.
കാളിദാസൻ പരിഷ്കരിച്ചത് എന്ന് വിശ്വസിക്കപ്പെടുന്ന *സേതുബന്ധം* എന്ന പ്രാകൃതഭാഷാ കാവ്യത്തിന്റെ കർത്താവ് ഇദ്ദേഹമായിരുന്നു. 

ഗുപ്തസാമ്രാജ്യത്തിന്റെ അതേ കാലഘട്ടത്തിൽ തന്നെയായിരുന്നു വാകാടക സാമ്രാജ്യവും നിലനിന്നിരുന്നത്. CE 550 ൽ ചാലൂക്യർ വാകാടകരെ പരാജയപ്പെടുത്തിയതോടെ ഈ സാമ്രാജ്യം അവസാനിച്ചു.

## സാംസ്കാരിക രംഗം
ഉത്തരേന്ത്യൻ സംസ്കാരവും കലകളും ഡക്കാണിൽ പ്രചരിക്കുന്നതിനു വാകാടക സാമ്രാജ്യം സഹായകമായി. ഹൂണൻമാരുടെ ആക്രമണകാലത്ത് രാജ്യത്തിന്റെ ഭദ്രത കാത്ത് സൂക്ഷിക്കുന്നതിൽ ഇവർ വിജയിച്ചു. ഇവരുടെ പ്രോത്സാഹനത്തിൽ സംസ്കൃത ഭാഷ ഗണ്യമായ പുരോഗതി കൈവരിച്ചു. മധ്യേന്ത്യയിലെ പല ഗുഹാ ചിത്രങ്ങളോടും അജന്തയിലെ ചുമര ചിത്രങ്ങളോടും ഇവർക്ക് ബന്ധം ഉള്ളതായി  വിശ്വസിക്കപ്പെടുന്നു . വൈഷ്ണവ ശിവ മതങ്ങൾ ഇക്കാലത്ത് അഭിവൃദ്ധി പ്രാപിച്ചു.

 

## അവലംബം
ഇന്ത്യാ ചരിത്രം - എ ശ്രീധരമേനോൻ - വാകാടകരും ഹൂണന്മാരും - പേജ് 170-172

വർഗ്ഗം:ഇന്ത്യയിലെ രാജവംശങ്ങൾ
വർഗ്ഗം:മഹാരാഷ്ട്രയുടെ ചരിത്രം
പയററുപാക

ആലപ്പുഴ ജില്ലയിൽ കാവാലത്തിനടുത്ത് കൈനടിയോടു ചേർന്ന് കിടക്കുന്ന പ്രദേശമാണ് **പയറ്റുപാക്ക**.പ്രധാനമായും നെൽ കൃഷി ആണ് ഇവിടുത്തെ വരുമാനമാർഗം.ഇവിടേയ്ക്ക് കോട്ടയം വഴിയും ചങ്ങനാശേരി വഴിയും എത്തിചേരാം. കോട്ടയത്തുനിന്നും ചിങ്ങവനം കഴിഞ്ഞു ഔട്പോസ്റ്റ് ജെഗ്ഷനിൽനിന്നും വലത്തോട്ട് തിരിഞ്ഞു നാല് കിലോ മീറ്റർ വന്നാൽ ഈര എന്ന സ്ഥലത്തെത്തും.അതുകഴിഞ്ഞാൽ ചക്കച്ചന്പാക്ക.അവിടെനിന്നും ഇടത്തോട്ട് പോയാൽ പയറ്റുപാക്ക ആയി.ചങ്ങനാശേരി വഴി വന്നാൽ തുരുത്തിയിൽ നിന്നും ഇടത്തോട്ട് തിരിഞ്ഞു മുളക്കാംതുരുത്തി, വാലടി കഴിഞ്ഞു വലത്തോട്ട് വന്നാൽ പയറ്റുപാക്ക ആയി.അടുത്ത സ്ഥലങ്ങൾ കാവാലം,കൈനടി,മുളക്കാംതുരുത്തി എന്നിവയാണ്.
നെടുംചെഴിയ പാണ്ഡ്യൻ

സംഘകാലത്തെ ഏറ്റവും പ്രസിദ്ധനായ പാണ്ഡ്യ രാജാവ് ആയിരുന്നു **നെടുംചെഴിയ പാണ്ഡ്യൻ**. തിരുവാളൂരിനു സമീപമുള്ള തലൈയാലങ്കാനത്ത് വച്ച് ഇദ്ദേഹം ചോള രാജാക്കന്മാരുടെ ഒരു സഖ്യത്തെ പരാജയപ്പെടുത്തി. ചേരരാജാവായിരുന്ന മാന്തരൻ ചേരലിനെ ഇദ്ദേഹം തടവുകാരനായി പിടിച്ചു. നെടുംചെഴിയ പാണ്ഡ്യന്റെ പ്രസിദ്ധ വിജയങ്ങളെ തുടർന്നു അദ്ദേഹത്തെ **തലൈയാലങ്കാനത്ത് വിജയം പൂണ്ട പാണ്ഡ്യൻ** എന്നാണു സംഘകൃതികളിൽ പിന്നീട് പരാമർശിക്കുന്നത്. മധുര ആയിരുന്നു അദ്ദേഹത്തിന്റെ തലസ്ഥാനം.

## അവലംബം

വർഗ്ഗം:പാണ്ഡ്യരാജാക്കന്മാർ
ഹിപ്പാലസ്

പുരാതന ഗ്രീക്ക് നാവികൻ ആയിരുന്നു **ഹിപ്പാലസ്**(Ancient Greek: Ἵππαλος). ഇദ്ദേഹമാണ് ആദ്യമായി മൺ‌സൂൺ എന്ന് അറിയപ്പെടുന്ന കാലവർഷക്കാറ്റ് കണ്ടുപിടിച്ചത്. 

ഇദ്ദേഹം ബിസി ഒന്നാം നൂറ്റാണ്ടിൽ ജീവിച്ചിരുന്നു എന്ന് വിശ്വസിക്കപ്പെടുന്നു. 

പെരിപ്ലസ് എന്ന കൃതിയിൽ പറഞ്ഞത് പ്രകാരം ചെങ്കടലിൽ നിന്നും ഇന്ത്യൻ മഹാസമുദ്രം വഴി ഇന്ത്യയിലേക്ക് ഉള്ള വഴി കണ്ടെത്തിയത് ഇദ്ദേഹമായിരുന്നു.
ഹിപ്പാലസ് കണ്ടെത്തിയ പാത ഇന്ത്യയുമായുള്ള വ്യാപാര ബന്ധങ്ങള്ക്കും തദ്വാരാ റോമൻ സാമ്രാജ്യത്തിന്റെ സാമ്പത്തിക വികാസത്തിനും  കാരണമായി . 
ഈ പാത വഴിയായിരുന്നു ചെങ്കടലിലെ തുറമുഖമായ ബെരെനീസിൽ നിന്നും ചോള,ചേര , പാണ്ഡ്യ രാജ്യങ്ങളിലേക്ക് ആദ്യമായി കപ്പലുകൾ വരാൻ തുടങ്ങിയത് 

## അവലംബം
Federico De Romanis and André Tchernia, Crossings: Early Mediterranean Contacts with India (New Delhi 1997)

വർഗ്ഗം:കേരളചരിത്രം
സുർജിത് പാതർ

പഞ്ചാബി എഴുത്തുകാരനാണ് **സുർജിത് പാതർ**.
## ജീവിതരേഖ
ജലന്ധർ ജില്ലയിലെ പാതറാണ് സുർജിത് പാതറിന്റെ സ്വദേശം. കപുർതലയിലെ രൺധീർ കോളേജിൽ നിന്നും പട്യാലയിലെ പഞ്ചാബി യൂണിവേഴ്സിറ്റിയിൽനിന്നും ബിരുദം നേടിയിട്ടുണ്ട്. ഗുരു നാനാക്ക് സർവകലാശാലയിൽ നിന്നും പി.എച്ച്.ഡി ബിരുദം നേടി. പഞ്ചാബ് അഗ്രികൾച്ചർ സർവകലാശാലയിൽ നിന്നും അധ്യാപകനായി വിരമിച്ചു. അറുപതുകളിൽ എഴുതാൻ തുടങ്ങി. ചണ്ഡീഗഢിലെ പഞ്ചാബി സാഹിത്യ അക്കാദമിയുടെ പ്രസിഡന്റാണ്.
## കൃതികൾ
### പഞ്ചാബി
*ഹാവ വിച്ച് ലിഖേ ഹാർഫ് 
*ബിർഖ് ആർസ് കരേ
*ഹനേരേ വിച്ച് സുലഗ്ഡി വർണ്മാല
*ലഫ്സാൻ ദി ദർഗ
*സുർസമീൻ
*ആയിആ നന്ദ് കിഷോർ
### വിവർത്തനം
*ദ ത്രീ ട്രാജഡീസ്
*ദ പ്ലേ നാഗ് മണ്ഡല
## സിനിമ
പഞ്ചാബി ചലച്ചിത്രമായ ഷഹീദ് ഉദ്ദം സിങ്ങിന്റെ സംഭാഷണം എഴുതിയത് സുർജിത് പാതറാണ്. ദീപ മേത്തയുടെ ഹെവൻ ഓൺ എർത്ത് എന്ന ചലച്ചിത്രത്തിനും സംഭാഷണം എഴുതിയിട്ടുണ്ട്.
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം (1993 - ഹനേരേ വിച്ച് സുലഗ്ഡി വർണ്മാല)
*ഭാരതീയ ഭാഷാ പരിഷദിന്റെ പഞ്ചനാദ് പുരസ്കാർ (1999)
*സരസ്വതി സമ്മാൻ (2009)
*പത്മശ്രീ (2012)
## അവലംബം

## പുറം കണ്ണികൾ
*
*

വർഗ്ഗം:1945-ൽ ജനിച്ചവർ
വർഗ്ഗം:ജനുവരി 14-ന് ജനിച്ചവർ
വർഗ്ഗം:പഞ്ചാബി കവികൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
സിംഹവിഷ്ണു

സിംഹവർമ്മൻ മൂന്നാമന്റെ മകനായിരുന്ന പല്ലവ രാജാവായിരുന്നു **സിംഹവിഷ്ണു** (CE 560-580) . (Tamil: சிம்மவிஷ்ணு) ഇദ്ദേഹം അവനിസിംഹൻ ( அவனிசிம்மன் ) എന്നും അറിയപ്പെട്ടിരുന്നു. കാഞ്ചീപുരം തലസ്ഥാനമാക്കി ഭരിച്ചിരുന്ന മൂന്നാമത്തെ പല്ലവ രാജവംശത്തിന്റെ സ്ഥാപകനായിട്ടാണ് സിംഹവിഷ്ണുവിനെ കണക്കാക്കുന്നത്. ഈ കാലഘട്ടത്തിലെ പല്ലവർ,ശിലകളിലായിരുന്നു അവരുടെ ശാസനങ്ങൾ കൊത്തിവയ്പ്പിച്ചിരുന്നത്.
മഹാന്മാരായ പല്ലവർ എന്ന് അറിയപ്പെട്ടിരുന്ന രാജവംശമായിരുന്നു ഇവരുടേത്.ഇദ്ദേഹത്തിന്റെ ഭരണകാലത്ത് ഇന്നത്തെ ചെന്നൈമുതൽ കാവേരി വരെ ഇവരുടെ സാമ്രാജ്യം വ്യാപിച്ചിരുന്നു. ഇദ്ദേഹം ചോളർ,പാണ്ഡ്യർ,
കളഭ്രർ തുടങ്ങിയവരെ പരാജയപ്പെടുത്തിയതായി അവകാശപ്പെടുന്നു. സിംഹവിഷ്ണുവിന്റെ ഭരണകാലത്തായിരുന്നു സുപ്രസിദ്ധ കവിയായിരുന്ന ഭാരവി , കാഞ്ചി സന്ദർശിച്ചത്. ദക്ഷിണ ഭാരതത്തിൽ പല്ലവരുമായി ബന്ധപ്പെട്ടിട്ടുള്ള മഹത്തായ രാഷ്ട്രീയ 
സാംസ്കാരിക നേട്ടങ്ങളുടെ ചരിത്രം തുടങ്ങുന്നത് സിംഹവിഷ്ണുവിന്റെ കാലത്തോടു കൂടിയാണ് . 

## അവലംബം

വർഗ്ഗം:പല്ലവർ
വർഗ്ഗം:പല്ലവരാജാക്കന്മാർ
വിജയാലയ ചോഴൻ

848 CE കാലഘട്ടത്തിൽ ചോള സാമ്രാജ്യം പുനഃസ്ഥാപിച്ച ഭരണാധികാരിയായിരുന്നു **വിജയാലയ ചോഴൻ**.കാവേരി നദിക്ക് വടക്കുള്ള പ്രദേശമാണ് ഇദ്ദേഹം ഭരിച്ചിരുന്നത്. മദ്ധ്യകാല ചോളസാമ്രാജ്യത്തിന്റെ സ്ഥാപകൻ ആയി വിജയാലയൻ അറിയപ്പെടുന്നു.

ഉറൈയൂരിനടുത്ത് അധികാരം പുലർത്തിയിരുന്ന ഭരണാധികാരിയായിരുന്നു വിജയാലയ ചോഴൻ . തഞ്ചാവൂർ കീഴടക്കി അവിടം തലസ്ഥാനമാക്കിയാണു വിജയാലയൻ ചോളസാമ്രാജ്യം സ്ഥാപിച്ചത്. ഇദ്ദേഹത്തിന്റെ പിൻഗാമികൾ ആയിരുന്ന ആദിത്യനും പരാന്തകനും കൂടുതൽ ആക്രമണങ്ങൾ നടത്തി സാമ്രാജ്യം വിസ്തൃതമാക്കി. ആദ്യകാല ചോളരാജാവായിരുന്ന  കരികാലചോളന്റെ മരണശേഷം  ക്ഷയിച്ചുപോയ ചോള സാമ്രാജ്യം പല്ലവരുടെ പതനത്തിനു ശേഷം മധ്യകാലത്ത്  വിജയാലയന്റെ ആഗമനത്തെ തുടർന്നു വീണ്ടും ശക്തിപ്രാപിക്കുകയായിരുന്നു.  

## അവലംബം

വർഗ്ഗം:ഇന്ത്യാചരിത്രം
വർഗ്ഗം:ചോളസാമ്രാജ്യം
വർഗ്ഗം:ചോളരാജവംശം
വർഗ്ഗം:ചോളരാജാക്കന്മാർ
നയ്യെർ മസൂദ്

ഉറുദു കഥാകാരനാണ് **നയ്യെർ മസൂദ്**.
## ജീവിതരേഖ
1936ൽ ജനിച്ചു. ലക്നൗ സർവകലാശാലയിലെ അധ്യാപകനായി വിരമിച്ചു.
## കൃതികൾ
*ദ ഓക്കൽട്ട്
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ ഉറുദു ഭാഷാസമ്മാൻ (2001)
*സരസ്വതി സമ്മാൻ (2007)
ഉറുദു കഥകളുടെ വാർഷികത്തിന് 1997ൽ ബെയ്ജിങ്ങിന്റെ പുരസ്കാരം ലഭിച്ചിരുന്നു.
## അവലംബം

* M.U. Memon, Naiyer Masud: A Prefatory Note
* Lucknow University, Department of Urdu 
## പുറം കണ്ണികൾ
പെൻഗ്വിൻ ബുക്ക്‌സ്

വർഗ്ഗം:1936-ൽ ജനിച്ചവർ
വർഗ്ഗം:ഉർദു എഴുത്തുകാർ
ചതുരമുല്ല

**ചതുരക്കൊടി**, **ചതുരവള്ളി** എന്നെല്ലാം അറിയപ്പെടുന്ന **ചതുരമുല്ല** കേരളത്തിൽ എല്ലായിടത്തും കാണപ്പെടുന്ന ഒരു വള്ളിച്ചെടിയാണ്. . ചതുരമുല്ലയുടേ വേരുകൊണ്ട്  എണ്ണ കാച്ചി ഉപയോഗിച്ചാൽ വാതത്തിനും സന്ധിവേദനക്കും വളരെ കുറവുകിട്ടും എന്നു പറയപ്പെടുന്നു.  ഈ എണ്ണ പുരട്ടി ചൂടുപിടിപ്പിക്കുകയാണ് വേണ്ടത്. ഉളുക്ക്, ചതവ് ഇവക്ക് ഇതിന്റെ ഇലയും ചെറുകടലാടിസമൂലം, പച്ചമഞ്ഞൾ ഇല എന്നിവ സമം അരച്ച് കുഴമ്പാക്കി പുരട്ടിയാൽ നീരും വേദനയും മാറും. തണ്ടുമുറിച്ചു നട്ടാണ് ചതുരമുല്ല കൃഷിചെയ്യുന്നത്.  

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
സൈസീജിയം പാലക്കാടൻസ്

അപൂർവ ഇനം ഞാവൽ മരമാണ് **സൈസീജിയം പാലക്കാടൻസ്** . ഭൂമുഖത്തുനിന്ന് അപ്രത്യക്ഷമായെന്ന് കരുതി അന്താരാഷ്ട്ര പരിസ്ഥിതി സംരക്ഷണ സംഘടനയുടെ 'റെഡ് ഡാറ്റാ'ബുക്കിൽ വംശനാശം സംഭവിച്ചിരിക്കാൻ ഇടയുള്ള സസ്യങ്ങളുടെ പട്ടികയിലാണ് ഇതിനെ ഉൾപ്പെടുത്തിയിരിക്കുന്നത്. 
## 2014 ൽ കേരളത്തിൽ നിന്നുള്ള കണ്ടെത്തൽ
കർണാടകത്തോട് ചേർന്ന ബ്രഹ്മഗിരി മലനിരകളിലെ നിത്യഹരിതവനത്തിൽ 2014 ൽ ഇതിനെ കണ്ടെത്തിയിരുന്നു.

## അപൂർവ്വത
ബ്രിട്ടീഷ് പട്ടാള ഉദ്യോഗസ്ഥനായിരുന്ന ആർ.എച്ച്. ബഡോം 150-ലധികം വർഷങ്ങൾക്കുമുമ്പ് പശ്ചിമഘട്ടത്തിലെ പറമ്പിക്കുളം വനമേഖലയിലാണ് ഈ ഞാവൽ ഇനം കണ്ടെത്തിയത്. ഇതിനെക്കുറിച്ച്  140-ലേറെ വർഷക്കാലം സസ്യശാസ്ത്ര ഗവേഷകർക്ക് വിവരമൊന്നും ഉണ്ടായിരുന്നില്ല. 1992-ൽ കേരള ഫോറസ്റ്റ് റിസർച്ച് ഇൻസ്റ്റിറ്റിയൂട്ടിലെ ഗവേഷകർ പറമ്പിക്കുളം വനത്തിലെ പണ്ടാരവരയിൽ നിന്ന് ഇവയുടെ പത്തോളം മരങ്ങൾ കണ്ടെത്തിയിരുന്നു.

## പൂക്കാലം
15 മീറ്ററിലധികം ഉയരത്തിൽ വളരുന്ന ഈ മരം 1600 മീറ്റർ ഉയരത്തിലുള്ള നിത്യഹരിതവനങ്ങളിലാണ് കാണപ്പെടുന്നത്. ജനുവരി മുതൽ ജൂൺവരെയാണ് പൂക്കാലം.
## അവലംബം

## പുറം കണ്ണികൾ
* World Conservation Monitoring Centre 1998.  ''Syzygium palghatense''.   2006 IUCN Red List of Threatened Species.   Downloaded on 23 August 2007.

വർഗ്ഗം:കേരളത്തിലെ വൃക്ഷങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
പണ്ടാരവര

പറമ്പിക്കുളത്തെ ഏറ്റവും ഉയർന്ന മലയാണ് **പണ്ടാരവര മല**. പണ്ടാരവരമലയിൽനിന്നുള്ള നിരീക്ഷണത്തിൽ തമിഴ് അതിർത്തിയിലുള്ള ആനമല വന്യമൃഗസങ്കേതം, ചാലക്കുടി വനമേഖല, പറമ്പിക്കുളം വനമേഖല എന്നീ ഭാഗങ്ങൾ കാണാം. 
## അവലംബം


വർഗ്ഗം:കേരളത്തിലെ പർവ്വതങ്ങൾ
ലാല ഹൻസ്രാജ്

ആര്യസമാജത്തിന്റെ അനുയായിയും, ഇന്ത്യൻ സ്വാതന്ത്ര്യസമര പ്രവർത്തകനുമായിരുന്നു **ലാലാ ഹൻസ്രാജ്** എന്ന **മഹാത്മാ ഹൻസ്രാജ്**. ദയാനന്ദ് ആംഗ്ലോ വേദിക് സ്കൂൾ സമ്പ്രദായം ആവിഷ്കരിച്ച് നടപ്പാക്കിയത് ഹൻസ്രാജിന്റെ നേതൃത്വത്തിലായിരുന്നു. ഇന്ത്യൻ സ്വാതന്ത്ര്യസമരത്തിൽ ലാലാ ലജ്പത് റായിയുടെ സഹപ്രവർത്തകനായിരുന്നു.

## ആദ്യകാല ജീവിതം
ബ്രിട്ടീഷ് ഇന്ത്യയിലെ പഞ്ചാബിൽ ഹോഷിയാർപൂർ ജില്ലയിലെ ബാജ്വാര എന്ന ഗ്രാമത്തിലാണ് 1864 ഏപ്രിൽ 19 ന് ഹൻസ്രാജ് ജനിച്ചത്. ഹൻസ്രാജിന്റെ 12ആമത്തെ വയസ്സിൽ അദ്ദേഹത്തിന്റെ പിതാവ് മരിച്ചു. ഹൻസ്രാജിന്റെ മുതിർന്ന സഹോദരനാണ് പിന്നീട് അദ്ദേഹത്തെ വളർത്തിയത്. കുടുംബം, ലാഹോറിലേക്ക് താമസം മാറ്റിയതുകൊണ്ട് പ്രാഥമിക വിദ്യാഭ്യാസം ലാഹോറിലായിരുന്നു. ബിരുദപഠനകാലത്താണ് സ്വാമി ദയാനന്ദസരസ്വതിയുടെ പ്രസംഗം കേൾക്കാനിടയാവുന്നത്. ദയാനന്ദസരസ്വതിയെ പരിചയപ്പെട്ടതോടെ ഹൻസ്രാജ് തന്റേയും ഭാവി ആര്യ സമാജത്തോടൊപ്പമായിരിക്കുമെന്ന് തീർച്ചപ്പെടുത്തുകയായിരുന്നു.

## ഔദ്യോഗിക ജീവിതം
ലാലാ തന്റെ ബിരുദം പൂർത്തിയാക്കിയശേഷം, ഉദ്യോഗത്തിനായി ശ്രമിക്കാതെ, ആര്യ സമാജത്തിലെ തന്റെ സഹപ്രവർത്തകനായ ഗുരുദത്ത് വിദ്യാർത്ഥിയോടൊപ്പം ഒരു സ്കൂൾ ആരംഭിക്കാനാണ് അദ്ദേഹം ശ്രമിച്ചത്. പിന്നീട്, ദയാന്ദ് ആംഗ്ലോ വേദിക് കോളേജിന്റെ പ്രിൻസിപ്പലായി അദ്ദേഹം നിയമിതനായി. 1893 ൽ പഞ്ചാബിൽ ആര്യസമാജം പിളർന്നു. യാഥാസ്ഥിതികരുടെ വിഭാഗത്തെ നയിച്ചത് ലാലാ ഹൻസ്രാജും, ലാലാ ലജ്പത് റായിയും ചേർന്നായിരുന്നു. പണ്ഡിറ്റ് ലേഖ് റാമും, ലാലാ മുൻഷി റാമും ചേർന്നായിരുന്നു ഇടതുപക്ഷത്തിന്റെ നേതൃത്വം കയ്യാളിയിരുന്നത്. 25 വർഷത്തോളം ഹൻസ്രാജ് കോളേജിന്റെ പ്രിൻസിപ്പലായി സേവനമനുഷ്ഠിച്ചു.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1864-ൽ ജനിച്ചവർ
വർഗ്ഗം:ഫെബ്രുവരി 19-ന് ജനിച്ചവർ
വർഗ്ഗം:1938-ൽ മരിച്ചവർ
വർഗ്ഗം:നവംബർ 17-ന് മരിച്ചവർ
വർഗ്ഗം:പഞ്ചാബിൽ നിന്നുള്ള വ്യക്തികൾ
വർഗ്ഗം:ആര്യസമാജം
രമാകാന്ത് രഥ്

ഒറിയ എഴുത്തുകാരനാണ് **രമാകാന്ത് രഥ്** (ഒറിയ: ରମାକାନ୍ତ ରଥ) (ജ: 13 ഡിസംബർ 1934).
## ജീവിതരേഖ
1934 ഡിസംബർ 13ന് കട്ടക്കിൽ ജനിച്ചു. ഒഡിഷയിൽ നിന്ന് ഇംഗ്ലീഷ് ലിറ്ററേച്ചറിൽ എ​. എ ബിരുദം നേടി. ഇന്ത്യൻ അഡ്മിനിസ്ട്രേറ്റീവ് സർവീസിൽ 1957ൽ ജോലിചെയ്തു തുടങ്ങി.  ഒഡിഷയുടെ ചീഫ് സെക്രിട്ടറിയായി വിരമിച്ചു. അദ്ദേഹത്തിന്റെ ചില കവിതകൾ ഇംഗ്ലീഷിലേക്ക് പരിഭാഷപ്പെടുത്തിയിട്ടുണ്ട്.
1993 മുതൽ 1998 വരെ കേന്ദ്ര സാഹിത്യ അക്കാദമിയുടെ വൈസ് പ്രസിഡന്റായും 1998 മുതൽ 2003 വരെ കേന്ദ്ര സാഹിത്യ അക്കാദമിയുടെ പ്രസിഡന്റായും പ്രവർത്തിച്ചിട്ടുണ്ട്.
## കൃതികൾ
### കവിതകൾ
*കേതേ ദിനരാ
*അനേക കൊതാരി
*സന്ദിഗ്ധ മൃഗായാ
*സപ്തമ ഋതു
*സചിത്ര അന്ധര
### നീണ്ട കവിതകൾ
*ശ്രീ രാധ
*ശ്രീ പാലതക
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം (1977)
*സരസ്വതി സമ്മാൻ (1992)
*ബിശ്വ സമ്മാൻ (1990)
*പത്മഭൂഷൺ (2006)
*കേന്ദ്ര സാഹിത്യ അക്കാദമി ഫെല്ലോഷിപ്പ് (2009)
## അവലംബം
* "Ramakant Rath - Oriya Poet: The South Asian Literary Recordings Project (Library of Congress New Delhi Office)"

വർഗ്ഗം:1934-ൽ ജനിച്ചവർ
വർഗ്ഗം:ഡിസംബർ 13-ന് ജനിച്ചവർ
വർഗ്ഗം:ഒഡിയ എഴുത്തുകാർ
വർഗ്ഗം:സരസ്വതി സമ്മാൻ പുരസ്കാരം നേടിയവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
രാജേന്ദ്ര ചോളൻ

രാജരാജ ചോളൻ ഒന്നാമന്റെ മകൻ ആയിരുന്ന പ്രഗൽഭനായ ചോള രാജാവായിരുന്നു **രാജേന്ദ്ര ചോളൻ** (തമിഴ്: முதலாம் இராசேந்திர சோழன்). തന്റെ പിതാവിന്റെ സാമ്രാജ്യ വികസന നയം പൂർവാധികം ശക്തിയോടെ ഇദ്ദേഹം നടപ്പിലാക്കി.1018 ൽ രാജേന്ദ്രൻ പാണ്ഡ്യരെ നിശ്ശേഷം പരാജയപ്പെടുത്തി . സിലോണും ഇദ്ദേഹത്തിന്റെ അധികാര പരിധിയിൽ ഉൾപ്പെട്ടിരുന്നു.റായ്ച്ചൂർ , ബംഗാൾ തുടങ്ങിയ് ഉത്തര ഭാരതത്തിലെ പ്രദേശങ്ങളും ഇദ്ദേഹം കീഴടക്കി. **ഗംഗൈ കൊണ്ട ചോഴൻ** എന്ന പദവി ഇദ്ദേഹം കരസ്ഥമാക്കി. 

രാജേന്ദ്രന്റെ സൈനിക വിജയങ്ങൾ തെക്ക് കിഴക്കൻ ഏഷ്യ വരെ എത്തി. 1034 ഇൽ രാജേന്ദ്രൻ ചൈനയിലേക്ക് ഒരു സ്ഥാനപതിയെ അയച്ചതായും ചരിത്രം പറയുന്നു. ഗംഗൈ കൊണ്ട ചോളപുരം എന്ന പുതിയ തലസ്ഥാന നഗരം പണിതതും പുതിയ ജലസേചന സൗകര്യങ്ങൾ ഉണ്ടാക്കിയതും രാജേന്ദ്രന്റെ ഭരണ നേട്ടങ്ങളായിരുന്നു. സാഹിത്യത്തിനും സാഹിത്യകാരന്മാർക്കും രാജേന്ദ്രൻ ചെയ്ത സേവനങ്ങളെ മാനിച്ച് ഇദ്ദേഹത്തെ പണ്ഡിത ചോഴൻ എന്നും വിളിക്കാറുണ്ടായിരുന്നു

## അവലംബം
* ഇന്ത്യാ ചരിത്രം - എ ശ്രീധരമേനോൻ - ഭാഗം ഒന്ന് - ചോള സാമ്രാജ്യം  - പേജ് 208-209

വർഗ്ഗം:ചോളരാജാക്കന്മാർ
വർഗ്ഗം:ഇന്ത്യയിലെ രാജാക്കന്മാർ
വർഗ്ഗം:തമിഴ് രാജാക്കന്മാർ
ദിനേഷ് ചന്ദ്ര ഗോസ്വാമി

2014 ൽ ബാല സാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം നേടിയ ആസാമീസ് സാഹിത്യകാരനും ശാസ്ത്രജ്ഞനുമാണ് **ദിനേഷ് ചന്ദ്ര ഗോസ്വാമി**. ശാസ്ത്ര പ്രചരണത്തിനായി നിരവധി രചനകൾ നടത്തിയിട്ടുള്ള ഇദ്ദേഹത്തിന്റെ 'സയൻസ് ഫിക്ഷൻ' കൃതികൾ ഏറെ പ്രചാരമുള്ളവയാണ്. 

## ജീവിതരേഖ
ഗോഹാട്ടി സർവകലാശാലയിൽ നിന്നും ഭൗതിക ശാസ്ത്രത്തിൽ എം.എസ്.സി, പി.എച്ച്.ഡി ബിരുദം നേടി.  സാഹാ ഇൻസ്റ്റിറ്റ്യൂട്ട് ഓഫ് ന്യൂക്ലിയർ ഫിസിക്സിലും റീജിയണൽ റിസർച്ച് ലാബിലും ശാസ്ത്രജ്ഞനായിരുന്നു. 
## കൃതികൾ
*ബിജ്ഞ്നനാർ അനുപം ജഗത് (ഉപന്യാസം)
*ദൃഷ്ടി (1984)
## പുരസ്കാരങ്ങൾ
*ബാല സാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം

## അവലംബം


വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
വർഗ്ഗം:അസ്സമീസ് സാഹിത്യകാരന്മാർ
വർഗ്ഗം:1949-ൽ ജനിച്ചവർ
വർഗ്ഗം:മാർച്ച് 1-ന് ജനിച്ചവർ
മഹ്ബൂബ് രാഹി

2014 ൽ ബാല സാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം നേടിയ ഉറുദു കവിയാണ് **മഹ്ബൂബ് രാഹി** എന്ന പേരിലെഴുതുന്ന മഹ്ബൂബ് ഖാൻ.

## ജീവിതരേഖ
മഹാരാഷ്ട്ര യിലെ ബുൽദാനയിൽ ജനിച്ചു. ഉറുദു കവിയായ മുസാഫർ ഹൻഫിയുടെ കാവ്യ പ്രപഞ്ചത്തെക്കുറിച്ചുള്ള ഗവേഷണ പഠനത്തിന് നാഗ്പൂർ സർവകലാശാലയിൽ നിന്നും പി.എച്ച്.ഡി നേടി.

## കൃതികൾ
*രംഗരംഗ് ഫുലാവരി (ബാല കവിതാ സമാഹാരം)
*സാബത്ത്
*രംഗരംഗ് - ബാല കവിതകൾ
*താർദീദ് - ഗസലുകൾ
*ഗുൽബൂട്ടി (GULBOOTE) - ബാല കവിതകൾ
*ബായിയാഫ്ത്(BAZYAFT) - ഗസലുകൾ
*പെഷറ്ഫ്ത് (PESHRAFT) - ഗസലുകൾ
*തേര് ആവാസ് മക്കേ ഔർ മദീനേ (TERI AWAZ MAKKE AUR MADINE)
*ഗസൽ രംഗ് (GHAZAL RANG  - ദേവനാഗരി) - ഗസലുകൾ
*നയീ ഫൂൽവാരി (NAI PHULWARI) - ബാല കവിതകൾ
*അനാപ് ശനാപ് (ANAP SHANAP)
*താജ്സിയാത് ഓ തബീരത് (TAJZIYAT-O-TABIRAT) - നിരൂപണം
*മഹേക്തി ഫുൽവാരി (MAHEKTI PHULWARI) - ബാല കവിതകൾ
*ചാന്ദ്നി തഖിയുൽ കി (CHANDNI TAKHAIYYUL KI) - ഗസലുകൾ
*സാവിയ എ നക്ദ് ഒ നസർ (ZAVIYA-E-NAQD-O-NAZAR)
*അൽ ഹം ദുല്ലല്ല (AL-HAMDULILLAH)
*ബെർ ലാബ് എ കൗസർ (BER-LAB-E-KAUSAR)

## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം (2014)
*മികച്ച അധ്യാപകനുള്ള ദേശീയ അവാർഡ്

## അവലംബം


വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
വർഗ്ഗം:ഉർദു കവികൾ
വർഗ്ഗം:1939-ൽ ജനിച്ചവർ
വർഗ്ഗം:ജൂൺ 20-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
ഓണപ്പൂവ്

കേരളത്തിൽ ജൂലൈ ആഗസ്റ്റ് മാസങ്ങളിൽ കാണപ്പെടുന്ന ഒരു ചെടിയാണ് **ഓണപ്പൂവ്**. ബാൾസമിന കുടുംബത്തിൽപ്പെടുന്ന ഈ ചെടി മഴ കാലം കഴിയുന്നതോടെ അപ്രത്യക്ഷമാകുകയും ചെയ്യുന്നു. ഇളം റോസ് നിറമുള്ള പൂക്കളുള്ള ചെടിയുടെ കായ് മൂത്ത് പൊട്ടിത്തെറിച്ചാണ് വിത്തുവിതരണം സാധ്യമാകുന്നത്.

## അവലംബം

വർഗ്ഗം:പുഷ്പങ്ങൾ
വലിയനോമ്പ്

പൗരസ്ത്യ ക്രൈസ്തവസഭകളിൽ ഏറ്റവും പ്രധാനപ്പെട്ടതായി ആചരിക്കപ്പെടുന്ന നോമ്പാണ് **വലിയ നോമ്പ്** (). ഈസ്റ്ററിനു മുന്നോടിയായാണ് ഈ നോമ്പ് അനുഷ്ഠിക്കപ്പെടുന്നത്. നോമ്പുകളിൽ ഏറ്റവും പ്രധാനപ്പെട്ടതായി കണക്കാക്കുന്നതിനാലാണ് ഈ നോമ്പിനെ വലിയ നോമ്പ് എന്നറിയപ്പെടുന്നത്. വിവിധ പൗരസ്ത്യ ക്രൈസ്തവപാരമ്പര്യങ്ങളിലെ വലിയനോമ്പ് അനുഷ്ഠാനങ്ങൾ തമ്മിൽ സാമ്യങ്ങളും വ്യത്യസ്തതകളുമുണ്ട്. ഈ ആചരണത്തിൽ പൊതുവേ നോമ്പെടുക്കുന്ന ദിവസങ്ങൾ, നോമ്പനുഷ്ഠാനരീതികൾ, ആരാധനക്രമപരമായും വ്യക്തിപരമായുമുള്ള ആചാരങ്ങൾ എന്നിവയിലാണ് വൈവിധ്യം നിലനിൽക്കുന്നത്. ലത്തീൻ പാരമ്പര്യത്തിലെ തപസ്സ് കാലം ഇതിന്റെ സമാന സ്വഭാവമുള്ള ആചരണമാണ്. വലിയ നോമ്പിലെ അവസാനത്തെ ആഴ്ചയെ *[[വിശുദ്ധ വാരം]]* വിളിക്കുന്നു. വിവിധ സഭാപാരമ്പര്യങ്ങൾ അനുസരിച്ച് ഈ ആഴ്ചയെ *വലിയ ആഴ്ച*, *ഹാശാ ആഴ്ച*, *കഷ്ടാനുഭവ ആഴ്ച*, *പീഡാനുഭവ വാരം* എന്നൊക്കെ അറിയപ്പെടാറുണ്ട്.

## വലിയനോമ്പ് ആചരണം വിവിധ സഭാപാരമ്പര്യങ്ങളിൽ

### കൽദായ ആചാരക്രമത്തിൽ

പൗരസ്ത്യ സുറിയാനി പാരമ്പര്യത്തിൽ പെട്ട സിറോ മലബാർ കത്തോലിക്കാ സഭയിൽ നോമ്പിന്റെ ഒന്നാം ഞായറാഴ്ച (പേത്തർത്താ ഞായർ) അർദ്ധരാത്രിയിൽ നോമ്പ് കാലം ആരംഭിക്കുന്നു. പൗരസ്ത്യ സുറിയാനിയിൽ ഈ കാലത്തെ *സവ്മാ റമ്പാ* എന്നറിയപ്പെടുന്നു. ഇരുപത്തിയഞ്ച് ദിനങ്ങൾ കഴിയുമ്പോൾ പാതിനോമ്പ് എന്ന ഒരാചരണമുണ്ട്.  നാല്പതു ദിവസം പൂർത്തിയാകുമ്പോൾ 40-ാം വെള്ളിയാഴ്ചയായി ആചരിക്കുന്നു. ഉപവാസത്തിന്റേതായ നാല്പതു ദിനങ്ങൾ കഴിയുമ്പോൾ എത്തുന്ന പെസഹാ വ്യാഴം  വലിയ നോമ്പിനെയും പെസഹാ ത്രിദിനങ്ങളെയും തമ്മിൽ ബന്ധിപ്പിക്കുന്നു. പെസഹാ ത്രിദിനത്തിൽ ഈശോയുടെ മരണം, കബറടക്കം, ഉത്ഥാനം എന്നിവയാണ് അനുസ്മരിക്കുന്നത്. വലിയ നോമ്പിലെ അവസാനത്തെ ആഴ്ചയെ *വലിയ ആഴ്ച* എന്നാണ് വിളിക്കുക.

### അന്ത്യോഖ്യൻ സുറിയാനി ആചാരക്രമത്തിൽ
പാശ്ചാത്യ സുറിയാനി ആരാധനാക്രമം പിന്തുടരുന്ന യാക്കോബായ സുറിയാനി സഭ, മലങ്കര ഓർത്തഡോക്സ് സഭ തുടങ്ങിയ ഓർത്തഡോക്സ് സഭകളും സിറോ-മലങ്കര കത്തോലിക്കാ സഭയും നോമ്പ് കാലത്തെ ഒന്നാം ഞായറായ കൊത്‌നേ ഞായറിനെ തുടർന്നുള്ള തിങ്കളാഴ്ച തന്നെ നോമ്പാരംഭിക്കുന്നു. ഇരുപത്തിയഞ്ച് ദിനങ്ങൾ കഴിയുമ്പോൾ ഉള്ള പാതിനോമ്പ് ദിനത്തിൽ 'ഗോഗുൽത്തോ' എന്ന ഒരു പീഠം ദേവാലയ മധ്യത്തിൽ സ്ഥാപിക്കപ്പെടുന്നു. ഇതിൽ സ്ഥാപിക്കപ്പെട്ടിരിക്കുന്ന കുരിശാണ് ദുഃഖവെള്ളിയാഴ്ചയിലെയും ഈസ്റ്ററിലെയും ശുശ്രൂഷകളിൽ ഉപയോഗിക്കുന്നത്. നാൽപതാം വെള്ളിയും അടുത്ത ദിവസമായ ലാസറിനെ ഉയർപ്പിച്ച ബൈബിൾ സംഭവത്തെ അനുസ്മരിക്കുന്ന 'ലാസറിന്റെ ശനിയും' നോമ്പിലെ പ്രധാന ദിനങ്ങളാണ്. ഇതു കൂടാതെ  നോമ്പുകാലത്തെ ഒരോ ഞായറാഴ്ചകൾ യേശുവിന്റെ അത്ഭുത പ്രവർത്തികളെ അനുസ്മരിക്കുന്നു. അവ ഇപ്രകാരമാണ് : 
**ഒന്നാം ഞായർ*: കാനായിലെ അത്ഭുതം (കൊത്‌നേ ഞായർ) - (വലിയ നോമ്പാരംഭം)
**രണ്ടാം ഞായർ*: കുഷ്ഠരോഗിയുടെ സൗഖ്യം
**മൂന്നാം ഞായർ*: തളർവാതരോഗിയുടെ സൗഖ്യം
**നാലാം ഞായർ*: ക്‌നായക്കാരിയുടെ മകളുടെ സൗഖ്യം
**അഞ്ചാം ഞായർ*: കൂനിയായ സ്ത്രീയുടെ സൗഖ്യം
**ആറാം ഞായർ*: കുരുടന്റെ സൗഖ്യം
ഏഴാമത്തെ ഞായറാഴ്ചയായ ഓശാന ഞായർ മുതൽ ഈസ്റ്റർ വരെയുള്ള നോമ്പിലെ അവസാന ആഴ്ചയെ ഈ സഭകൾ *ഹാശാ ആഴ്ച* അഥവാ *കഷ്ടാനുഭവ ആഴ്ച* അല്ലെങ്കിൽ *പീഡാനുഭവ വാരം* എന്ന് വിളിക്കുന്നു.

പാശ്ചാത്യ സുറിയാനി ആരാധനക്രമം പിന്തുടരുന്ന ഓർത്തഡോക്സ് സഭകളിൽ വലിയനോമ്പ് കാലത്ത് ശനി, ഞായർ ദിവസങ്ങൾക്ക് പുറമേ പാതിനോമ്പ്, നാല്പതാം വെള്ളി, പെസഹാ വ്യാഴം, മാറാനായ പെരുന്നാളുകൾ എന്നീ ദിനങ്ങളിൽ മാത്രമേ കുർബ്ബാന അർപ്പണം ഉണ്ടാകുകയുള്ളൂ. 

## അവലംബങ്ങൾ

വർഗ്ഗം:ക്രൈസ്തവസഭ ആരാധനക്രമം
വർഗ്ഗം:ക്രൈസ്തവസഭ